Απόφαση της 17ης Συνόδου του ΚΣ της Νεολαίας Συνασπισμού,15-16/9/2012 


Κεντρικό χαρακτηριστικό της συγκυρίας που διανύουμε παραμένει η υλοποίηση 
του προγράµµατος εσωτερικής υποτίµησης και οι λαϊκές αντιδράσεις που αναπτύσσονται 
ενάντια σε αυτό. Η ψήφιση των νέων µέτρων που ως τιµή εκκίνησης είχαν τα 11,5 δις θα 
αποτελέσει το βασικό σηµείο αντιπαράθεσης της επόµενης περιόδου. Η έκβαση της 
συγκεκριμένης μάχης είναι σίγουρό ότι θα επηρεάσει την συνολική εξέλιξη του κοινωνικού 
ανταγωνισμού είτε στην κατεύθυνση του βαθέµατος της αστάθειας και των αντιθέσεων στο 
κυρίαρχο μπλοκ είτε στην κατεύθυνση ὀξυνσης του κοινωνικού αδιέξοδου και της 
απογοήτευσης. 


Πριν αναφερθούμε στον προγραμματισμό της δικής µας παρέμβασης µέσα στην 
συγκεκριμένη συγκυρία οφείλουμε να υπενθυμίσουμε δύο παρατηρήσεις που έχουμε 
διατυπώσει απὀ την αρχή της κρίσης. Για άλλη µια φορά από την μεριά της ελληνικής 
κυβέρνησης καλλιεργείται µια εικόνα σκληρής διαπραγμάτευσης µε τους εκπροσώπους των 
δανειστών. Από την πρώτη στιγµή έχουµε τονίσει ότι η υλοποίηση ενός προγράµµατος 
εσωτερικής υποτίµησης αποτελεί την πιο φυσική επιλογή για κάθε νεοφιλελεύθερη 
πολιτική δύναμη, ακριβώς για αυτό το οποίο δηλαδή είναι οι προηγούμενες και η σηµερινή 
κυβέρνηση. Με αυτή την έννοια η σηµερινή κατεύθυνση των μέτρων αποτελεί επιλογή του 
ελληνικού αστικού πολιτικού κόσμου και όχι αποτέλεσµα επιβολής από εξωτερικούς 
παράγοντες. 


Ερχόμενοι έτσι και στην δεύτερη παρατήρηση, το συγκεκριµένο πρόγραμμα δεν 
αποτελεί απλά επιλογή τους αλλά μετατρέπει την κρίση σε µια πραγματική για αυτούς 
ευκαιρία. Ευκαιρία υλοποίησης ακραίων νεοφιλελεύθερων µέτρων που την προηγούµενη 
περίοδο ο συσχετισμός δύναμης δεν τους επέτρεπε. Ακριβώς για αυτό τον λόγο η 
µεταφορά µιας εικόνας γενικής καταστροφής της χώρας περισσότερο συσκοτίζει την παρά 
μας βοηθάει να κατανοήσουμε την σημερινή πραγματικότητα και τις τάσεις που 
αναπτύσσονται. Στα πλαίσια της κεφαλαιοκρατικής σχέσης η κοινωνική καταστροφή 
αποτελεί την µία όψη της κοινωνικής πόλωσης. Η άλλη όψη εἰναι η αύξηση της 
κερδοφορίας, των επενδυτικών ευκαιριών καιτου βαθμού συγκέντρωσηςτου κεφαλαίου. 


Σε επίπεδο Ευρώπης παρακολουθούμε το τελευταίο διάστηµα κινήσεις-όπως αυτές 
της ΕΚΤ για αγορά ομολόγων από τη δευτερογενή αγορά-οι οποίες γίνεται προσπάθεια να 
εμφανιστούν ως µέτρα αντιμετώπισης της κρίσης.Στην πραγματικότητα,αποτελούν 
μετασχηματισμούς της ευρωπαϊκής δομής από πλευράς των κυρίαρχων,σε µια προσπάθεια 
να περιοριστεί το συστηµικό ρίσκο,την ἴδια στιγµή που δίνουν μόνιμα χαρακτηριστικά στα 
«έκτακτα µέτρα» αντιμετώπισης της κρίσης μετατρέποντας έτσι τον πόλεμο που διεξάγεται 
ενάντια στην εργασία,σε κανονικότητα. 


Είναι φανερό ότι βρισκόμαστε μπροστά στην υλοποίηση ενός οραματικού πλαισίου από 
τους από πάνω,µε σκοπό την παγίωση ενός πολύ πιο σκληρού κοινωνικού συσχετισμού 
δύναμης υπέρ του κεφαλαίου.Αυτό βέβαια,δεν σηµαίνει ότι γνωρίζουν µε ακρίβεια όλες τις 
παραμέτρους και τις μεθόδους υλοποίησης αυτού του οραματικού πλαισίου ή ότι αγνοούν 
το συστηµικό ρίσκο.Το κρίσιμο για µας,ωστόσο,είναι ότι χρειαζόμαστε αντίστοιχα µια 
αντιπολιτευτική τακτική η οποία την ἴδια στιγµή που θα αναδεικνύει την κοινωνική 


καταστροφή που προξενεί η πολιτική τους και θα στηλιτεύει τις παλινωδίες τους,την ίδια 
στιγµή θα προβάλλει και σε κεντρικό πολιτικό επίπεδο θετικά προτάγµατα για τους απο 
κάτω και θα σκιαγραφεί το δικό µας οραματικό πλαίσιο για την κοινωνία που θέλουμε.Με 
αυτό τον τρόπο και σε συνδυασμό µε µια ριζοσπαστική πρακτική στο κοινωνικό 
επἰπεδο,οικοδομούμε από τώρα την απαραίτητη ηγεμονία,εντός των υποτελών,του δικού 
μας οράµατος-της οικονοµίας των αναγκών και όχι του κέρδους-κάτι που αποτελεί και 
αναγκαίο όρο για την υπόθεση της κυβέρνησης της αριστεράς. 


Μπροστά σε αυτή την κατάσταση καθίσταται σαφές ότι η οργάνωση της κοινωνικής 
αντίστασης ενάντια στα νέα µέτρα μαζί µετις παράλληλες δράσεις αλληλεγγύης αποτελούν 
το βασικό πολιτικό άξονα πάνω στον οποίο θα προσανατολίσουµε την δράση µας. 
Οφείλουμε εδώ να υπενθυμίσουμµε ότι βρισκόμαστε σε µία περίοδο όπου κάθε επιµέρους 
αγώνας ακόµα και αν µε μία πρώτη ματιά Φαίνεται να έχει µια ιδιαίτερη και τοπική 
σημασία µπορεί να λάβει πολύ γενικότερα χαρακτηριστικά. Τέτοιο παράδειγµα αποτελεί 
και ο αγώνας των κατοίκων της Χαλκιδικής ενάντια στα μεταλλεία χρυσού. Έναν αγώνα 
στον οποίο η οργάνωση έδειξε αυξημένα αντανακλαστικά αναδεικνύοντας για άλλη µια 
φορά την ανάγκη δράσης στο κοινωνικό επίπεδο. Είναι σίγουρό όµως ότι το επόμενο 
διάστηµα μαζί µε τους αγώνες θα ενταθεί και η καταστολή χρησιμοποιώντας σε όλα τα 
επίπεδα και την δράση της Χρυσής Αυγής ακριβώς όπως έγινε µέσα από την εξίσωση των 
φασιστικών ταγμάτων εφόδου µε τον αγώνα των κατοίκων ενάντια στα μεταλλεία. 


Η αντίσταση στα µέτρα οφείλει να λάβει την µορφή συνολικής λαϊκής εξέγερσης µε στόχο 
την ανατροπή της κυβέρνησης και της πολιτικής της. Η συγκεκριμένη ανατροπή δεν θα 
προκύψει µε όρους παραδοσιακής «δικομματικής εναλλαγής».Χρειαζόµαστε ένα πλατύ 
κίνημα αλληλεγγύης και αντίστασης των απο κάτω,που θα συνδέεται µε ένα πολιτικό 
υποκείµενο το οποίο θα υπηρετεί µια γραμμή συνολικής ρήξης. 


Η διαδικασία για την ίδρυση του νέου φορέα της Αριστεράς και ο πολιτικός στόχος 
για µία αριστερή κυβέρνηση εγγράφεται ακριβώς µέσα σε αυτό το πολιτικό πλαίσιο. Η 
έκβαση της συγκεκριμένης μάχης θα κρίνει πολλά μεταξύ άλλων και στο επίπεδο της 
διεύρυνσης ή ὀχιτης επιρροής της φασιστικής άκρας δεξιάς. 


Σε καμία περίπτωση δεν μπορούμε να ξεχνάμε ότι στο επίπεδο του κοινωνικού 
ριζοσπαστισμού που έχει αναπτυχθεί όλο το προηγούμενο διάστηµα η ριζοσπαστική 
αριστερά αποτελεί μέχρις στιγμής τον ισχυρότερο αλλά όχι τον μοναδικό πόλο. Τα γεγονός 
αυτό οφείλεται κυρίως στο ότι η ριζοσπαστική αριστερά αποτελεί τον χώρο που έδωσε όλη 
την προηγούμενη περίοδο τις πιο αποφασιστικές μάχες ενάντια στις κυβερνήσεις του 
μνημονίου και παράλληλα αμφισβητεί µε πραγματικούς όρους την εξουσία τους 
διεκδικώντας µια κυβέρνηση που θα αποτελέσει τµήµα ενός συνολικότερου κινήματος 
ανατροπής. Η δημιουργία και το ρίζωμα σε όλους του κοινωνικούς χώρους ζωντανών 
συλλογικοτήτων που οργανώνουν την πάλη ενάντια στις πραγματικές αιτίες της κρίσεις 
μειώνουν τις πιθανότητες επιτυχίας του σκοταδιστικού φασιστικού σχεδίου. Παράλληλα 
οφείλουμε να επεξεργαστούµε τρόπους έτσι ώστε στους χώρους νεολαίας να αναπτυχθεί 
µια πλατιά αντιφασιστική κουλτούρα που θα αμφισβητεί τα αρχαϊκά πρότυπα ανδρισμού 
και µαγκιάς που στήνει η Φασιστική άκρα δεξιά, αναδεικνύοντας τον βαθιά δουλικό 


χαρακτήρα του συγκεκριμένου ρεύματος ενάντια στην εξουσία και στους πραγματικά 
οικονομικά ισχυρούς. 


Εργασιακά 


Με την έναρξη της νέας χρονιάς βρισκόµαστε μπροστά σε ένα νέο πακέτο 
αντεργατικών µέτρων τόσο στον ιδιωτικό τοµέα όσο και στον δηµόσιο. Αναφορικά µε τον 
δημόσιο τοµέα η απόφαση για απόλυση 15.000 δημοσίων υπαλλήλων µέσα στο 2012 και 
150.000 ως το 2015 είναι δεδομένη. Ταυτόχρονα οι νέες περικοπές σε μισθούς, συντάξεις 
και προνοιακά και κοινωνικά επιδόματα οδηγεί στην εξαθλίωση ακόµα μεγαλύτερο τµήµα 
του κόσμου της εργασίας. Αναφορικά µε τον ιδιωτικό τοµέα η διαρροή του ποη Ρ8ΡΕΓ της 
τρόικα έρχεται να συμπληρώσει τα µέτρα που ήδη από το 2010 ο ΣΕΒ είχε προκρίνει ως τα 
«30 πεδία δράσης για τη δηµιουργία Φιλικού επιχειρηματικού περιβάλλοντος». 


Ανάμεσα στα µέτρα που προκρίνονται για την ενίσχυση της «ελληνικής 
ανταγωνιστικότητας» εἶναι η εκ νέου μόνιμη µείωση του κατώτατου μισθού µε απόφαση 
πλέον του κράτους και όχι µε βάση την Εθνική Γενική Συλλογική Σύμβαση Εργασίας. Αυτό 
αναμένεται να υποβαθμίσει ακόµα περισσότερο τον ήδη υποβαθμισμένο ρόλο των 
συνδικάτων µετά την επί της ουσίας κατάργηση των κλαδικών συμβάσεων και να 
απομακρύνει ακόµα περισσότερο τον κόσµο της εργασίας από τη συµµετοχή του σε αυτά. 
Ειδικότερα για τη νέα γενιά εργαζομένων οι συνθήκες που διαμορφώνονται καθιστούν 
ακόµα πιο δύσκολη την οργάνωσή τους για τη διεκδίκηση των συμφερόντων τους. Αφενός 
η νέα γενιά εισέρχεται σε ένα εργασιακό περιβάλλον όπου κυριαρχεί η ακόµα μεγαλύτερη 
ένταση της εκμετάλλευσης και η επισφάλεια χωρίς εμπειρία εργατικών κεκτημένων και 
αφετέρου η εργοδοτική τρομοκρατία καθιστά ακόµα πιο δύσκολη την ύπαρξη και 
λειτουργία οργανωμένων συλλογικότήτων. 


Ταυτόχρονα επιχειρείται η κατάργηση και των τελευταίων εργασιακών 
δικαιωμάτων µε την επιμήκυνση του ημερήσιου ωραρίου μέχρι και 13 ὠρες. Επιπλέον 
προωθείται η δυνατότητα των επιχειρήσεων να αυξομειώνουν τα ωράρια των εργαζομένων 
βάσει των αναγκών των επιχειρήσεων σε ημερήσια βάση και ὀχι βάσει των 6 ή 9 μηνών 
όπως ισχύει μέχρι σήµερα. Στα σχέδιά τους βρίσκεται η κατάργηση του πενθηµέρου και η 
καθιέρωση του θµερου ως τακτού εβδομαδιαίου ωραρίου. Παρ’ ότι από τους πρώτους 
μνημονιακούς νόμους (3863/20120 και 3899/2010) ήταν η μείωση (ως και το μισό) του 
χρόνου προειδοποίησης και του ποσού αποζημίωσης για την απόλυση των εργαζομένων 
προωθείται η εκ νέου µείωση του χρόνου προειδοποίησης όσο καιτης αποζημίωσης. 


Την ἰδια στιγµή που η αύξηση του ορίου ηλικίας για συνταξιοδότηση συζητείται να 
αυξηθεί από τα 65 στα 67 έτη θεωρείται δεδομένη η µείσωση κατά 596 των εργοδοτικὠν 
ασφαλιστικών εισφορών επιδεινώντας την ήδη δραματική κατάσταση των ασφαλιστικών 
ταμείων. 


Παράλληλα µε όλα αυτά τα εργοδοτικά µέτρα και παρά τις εξαγγελίες για ενίσχυση 
του ΣΕΠΕ και των ελεγκτικὠν μηχανισμών για παραβάσεις της εργατικής νομοθεσίας όλα 


τα προαναφερθέντα µέτρα φαίνεται ότι θα συνοδεύονται µε την παράκαμψη του ΣΕΠΕ που 
αποτελεί έναν από τους ελάχιστους μηχανισμούς ελέγχου για εργοδοτικές παραβάσεις. 


Ανεξαρτήτως του αν αυτά τα µέτρα ληφθούν τελικά στην τωρινή συμφωνία το 
γεγονός ότι τα συγκεκριµένα μέτρα, που καταργούν και τα πιο παραδοσιακά εργασιακά 
δικαιώµατα όπως το 8ωρο, έχουν έρθει στη δημόσια συζήτηση δείχνει ότι εἶναι θέμα 
χρόνου η οριστική λήψη της απόφασης αν δεν καταφέρουμε να τους ανατρέψουµε. 


Με βάση τις εξελίξεις και τη διαφαινόμενη κατεδάφιση των τελευταίων 
υπολειμμάτων των εργατικών κατακτήσεων θα πρέπει το επόμενο διάστηµα να εντείνουµε 
τις προσπάθειες παρέμβασης στο εργατικό πεδίο και της απόκτησης επαφών µε 
εργαζομένους, σωματεία και συλλογικοτήτες που δρουν σε χώρους δουλειάς. Μέχρι 
σήµερα το βασικό μέσο που έχουµε για παρέμβαση στα εργασιακά εἶναι το Δίκτυο 
Επισφαλώς Εργαζομένων και Ανέργων που το τελευταίο διάστηµα έχει αναπτύξει έντονη 
δραστηριότητα σε επίπεδο εργατικών κινητοποίησεων και µέσα από αυτές κατέστη δυνατή 
η απόκτηση επαφής µε εργαζομένους και συνδικαλιστικούς Φορείς που βρίσκονται σε 
αγωνιστικές κινητοποιήσεις. 


Το επόμενο χρονικό διάστηµα θα πρέπει να ἐρθουμε σε επαφή και µε τις 
υπόλοιπες οργανώσεις του ΣΥΡΙΖΑ και να σχεδιάσουμε και να πραγµατοποιήσουµε από 
κοινού διαδικασίες και δράσεις του Δικτύου ενώ ταυτόχρονα θα πρέπει να εντείνουµε κάθε 
δυνατή προσπάθεια για τη διεύρυνση του Δικτύου σε κόσμο της εργασίας εκτός των 
οργανωμένων συνιστωσών. Το Δίκτυο (είτε µε αυτή του τη µορφή είτε µε τη μορφή 
ανάλογων συλλογικοτήτων δεδοµένων τοπικών ιδιαιτεροτήτων) θα πρέπει να αναπτυχθεί 
σε όσο το δυνατόν μεγαλύτερο εύρος της περιφέρειας. Οι περιφερειακές οργανώσεις θα 
πρέπει το αμέσως επόμενο χρονικό διάστηµα να εκπονήσουν συγκεκριµένο σχετικό 
σχεδιασμό µε την μέγιστη δυνατή υποστήριξη των συντρόφων που έχουν αντίστοιχη 
εμπειρία στις δικές τους περιοχές. 


Η πρώτη εργατική κινητοποίηση μετά την ανακοίνωση των νέων μέτρων θα είναι 
στις 18/9. Η οργάνωση θα πρέπει να φροντίσει για την καλύτερη δυνατή προετοιμασία της 
πανεργατικής απεργίας στις 26/9 η οποία πρέπει να αποτελέσει την πρώτη μαζική μαχητική 
απάντηση του εργατικού κινήματος που µπορεί να ανοίξει το δρόµο για την ανατροπή της 
κυβέρνησης και των πολιτικών τους. 


Τόσο στην περιφέρεια όσο και στην Αθήνα,θα πρέπει σε κάθε περιοχή να 
διεξαχθούν συνελεύσεις νέων ΣΥΡΙΖΑ για να σχεδιάσουν και να υλοποιήσουν την 
προπαγάνδιση της απεργίας (π.χ. κλείσιμο ακυρωτικὠν μηχανημάτων ΜΜΜ,μοιράσµατα 
σε χώρους δουλειάς,δουλειά σε μαζικούς χώρους,περιφρουρήσεις τη μέρα της 
απεργίας,κλπ) 


Αλληλεγγύη 


Τα τελευταία δύο χρόνια έχουν γίνει αρκετά προχωρήµατα σε επίπεδο κινήματος 
πάνω στο ζήτημα της συγκρότησης δικτύων αλληλεγγύης. Οφείλουμε όμως να 


αναγνωρίζουμε ότι τα βήματα αυτά απέχουν ακόµα πολύ από το επιθυμητό και ότι σε 
επίπεδο οργανωμένων δυνάμεων έχουµε ακόµα πολλά να κάνουμε έτσι ώστε να μπορούμε 
να μιλήσουμε για μία ουσιαστική συνεισφορά µας σε αυτά τα παραδείγματα. Η 
αλληλεγγύη αποτελεί και αυτή ένα επίπεδο δουλειάς στο οποίο η ριζοσπαστική αριστερά 
έχει να αντιμετωπίσει τελείως διαφορετικές και εχθρικές στρατηγικές, από την 
φιλανθρωπία του ΣΚΑΙ μέχριτην αλληλεγγύη μόνο για Έλληνες της Χρυσής Αυγής. 


Το δικό µας σχέδιο αλληλεγγύης σε αντιπαράθεση µε τα υπόλοιπα µπορεί να συμπυκνωθεί 
στο σύνθημα «µε όλους για όλους». Η μεθοδολογία της ριζοσπαστικής αριστεράς αποτελεί 
µια μεθοδολογία εμπλοκής και οργάνωσης των από κάτω, αντιλαμβάνεται την αλληλεγγύη 
ως µία κοινωνικά µεροληπτική πρακτική του κόσμου της δουλειάς και ταυτόχρονα ως 
δομικό στοιχείο ενός συνολικού κινήματος ανατροπής και οικοδόμησης µιας διαφορετικής 
κοινωνίας. Η αντίσταση και η αλληλεγγύη για εµάς αποτελούν έναν ζωντανό χώρο όπου οι 
έννοιες µέσα και σκοπός αλληλοδιαπλέκονται υφαίνοντας στο σήµερα την δυνατότητα 
ύπαρξης µιας διαφορετικής κοινωνικής οργάνωσης στηριγµένη στις κοινωνικές ανάγκες, 
µιας κοινωνίας της αλληλεγγύης και όχι του κέρδους. 


Μετά την τελευταία συνδιάσκεψη της ΚΕΔΕ µετην οποία προέκυψαν ανακατατάξεις και µια 
συνολική τάση αντίθεσης στην κυβέρνητική πολιτική,είναι χρήσιμο να εμπλέξουμε τα 
δίκτυα αλληλεγγύης µε τον αυτοδιοικητικό µας σχεδιασµό.Οι δήμοι ως άµεση µορφή 
συγκρότησης πρέπει να πιέσουµε να εμπλακούν στη συγκρότηση και τη λειτουργία των 
δικτύων αλληλεγγύης.Ακόμα και σε δήμους που δεν έχουμε την πλειοψηφία,είναι 
απαραίτητο να διεκδικούν τα εγχειρήματα αυτά να συνδέονται από τα τοπικά 
διαμερίσματα ως το σύνολο της δημοτικής κοινότητας,ώστε να αποτελεί κυρίαρχο κομμάτι 
πρακτικής και αιχμής της παρέμβασης µας στα αυτοδιοικητικά. 


Άλλη µια ζωντανή απόδειξη της διατύπωσης ότι η πρακτική παράγει ιδεολογία, ένα δρόµο 
που θα µας επιτρέψει να στήσουµε στέρεες σχέσεις εμπιστοσύνης µε τον κόσμο που 
πλησιάζει τον ΣΥΡΙΖΑ µέσα από µια διαδικασία συνολικού μετασχηματισμού τόσο των 
οργανωμένων όσο καιτων καινούργιων δυνάμεων. 


Αναγνωρίζουµε ότι όσο βαθαίνει η κρίση αλλάζουν και οι ανάγκες που χρειάζεται 
να καλυφθούν από τα δίκτυα αλληλεγγύης. Δεν αποτελεί υπερβολή να ισχυριστούµε ότι 
πλέον η ύπαρξη δικτύων αλληλεγγύης οφείλει να προσανατολιστεί στο πιο βασικό στοιχείο 
της ἰδιας της ανθρώπινη ύπαρξης αυτό της τροφής. Υπάρχουν ήδη βήματα σε αυτή την 
κατεύθυνση μέσα από την δημιουργία καταναλωτικών συνεταιρισμών. Η ύπαρξη μιας 
τέτοιας δομής θα µας δώσει την δυνατότητα να οργανώσουµε πλατιά κομμάτια κόσμου 
ακριβώς πάνω στο κομβικό ζήτημα της τροφής. Παράλληλα είναι βέβαιο ότι μία 
ενδεχόμενη άνθιση τέτοιων δομών θα παράξει θετικά αποτελέσµατα και στο επίπεδο της 
αγροτικής παραγωγής δίνοντας διέξοδο σε παραγωγούς που ασφυκτιούν στο σημερινό 
πλαίσιο. Προφανώς η συγκεκριμένη µορφή αποτελεί μόνο μία απὀ τις πολλές που θα 
μπορούσε το κίνημα να χρησιμοποιήσει και ἆρα µε αυτή την έννοια η βασική κατεύθυνση 
που οφείλουμε να διατηρήσουμε εἶναι αυτή της επινοητικότητας και της ευελιξίας ανάλογα 
με τις ανάγκες πάνω στις οποίες θα οικοδομηθούν οι συγκεκριμένες δομές. 


Ταυτόχρονα είναι πλέον φανερό ότι το επόμενο διάστηµα και μπροστά στην 
αύξηση των κλεισιμάτων εργοστασίων και επιχειρήσεων θα αυξηθούν και οι προσπάθειες 


αυτοδιαχείρισης από την μεριά των εργαζομένων. Η μάχη στον συγκεκριµένο τοµέα 
κρίνεται όσο σηµαντική και η μάχη στον τοµέα της τροφής. Τόσο για πρακτικούς λόγους 
γιατί η υπεράσπιση θέσεων εργασίας παρέχει την δυνατότητα µιας αξιοπρεπούς διαβίωσης 
αλλά και γιατί ταυτόχρονα η ύπαρξη αυτόδιαχειριζόµενων επιχειρήσεων µπορεί να 
αποτελέσει έναν τρομακτικά χρήσιμο καταλύτη για την αυτοπεποίθηση, την οργάνωση και 
την αγωνιστικότητα του εργατικού κινήματος που θα του επιτρέψει όχι µόνο να πετύχει 
νίκες στο σήμερα αλλά να ανοίξει πολύ ευρύτερους δρόμους και προοπτικές. 


Άλλη µια µορφή στην οποία έχουµε ήδη κάποια πρώτα δείγματα γραφής και στην 
οποία ως οργάνωση μπορούμε να προσφέρουμε δυναμικό εἶναι αυτή των μαθημάτων 
αλληλεγγύης. Το παράδειγµα μάλιστα της μεθοδολογίας που ακολούθησαν οι σύντροφοι 
από την οργάνωση Ηλεκτρολόγων του ΕΜΠ οφείλει να αποτελέσει οδηγό για το πώς σε 
αυτή την διαδικασία πρέπει να εμπλέξουμε ήδη υπαρκτές δομές όπως Φοιτητικοί 
σύλλογοι, σωματεία, δήμοι. Σταθερό κομμάτι της δουλειάς µας σε επίπεδο αλληλεγγύης 
αποτελεί και η στήριξη σε όλα τα ζωντανά παραδείγματα και ιδιαίτερα στα πιο κρίσιμα 
όπως αυτά εκφράζονται µέσα από τα κοινωνικά ιατρεία και Φαρμακεία στα οποία 
οφείλουμε να αναγνωρίσουμε τον κομβικό ρόλο που έχει διαδραματίσει ο κόσμος του 
ΣΥΡΙΖΑ. 


Ακόμα,αναγκαία εἶναι η πρωτοβουλία παναττικής δικτύωσης και διεύρυνσης 
πειραµάτων τράπεζας χρόνου από τη Νεολαία Συνασπισμού.Η παναττική δικτύωση και 
διεύρυνση αυτών των πειραμάτων θα εντάξει πλατιά τμήματα ανέργων και 
εργαζομένων,αρχής γενόµενης από την πρώτη μεγάλη απεργία,καλύπτοντας θεμελιώδεις 
ανάγκες. 


Τέλος κρίνεται απαραίτητη η ύπαρξη σχεδιασμού για την δημιουργία στεκιών 
νεολαίας. θα ερευνηθεί η δυνατότητα τα συγκεκριµένα στέκια μπορούν να αποκτήσουν και 
την µορφή κοινωνικών συνεταιρισμών στο βαθµό που αυτό µπορεί να προσδώσει 
δυνατότητες για την οργάνωση δράσεων αλληλεγγύης. Το ΚΣ προχωράει στην συγκρότηση 
σχετικής ομάδας έτσι ώστε να υπάρχει Καλύτερος συντονισμός και αποτέλεσµα στην 
δουλειά µας στον συγκεκριµένο τοµέα. 


Σπουδάζουσα 


1. Ο νόμος πλαίσιο 4076 που ψηφίστηκε το καλοκαίρι, δεν αλλάζει σε τίποτα 
τη βασική κατευθυντήρια γραμμή του προηγούμενου νόμου 4009, όσον αφορά την πλήρη 
νεοφιλελεύθερη μετάλλαξη του Πανεπιστημίου σε υπηρέτη αλλά και διαµορφωτή ενός 
πολύ πιο σκληρού καταμερισμού εργσίας και τη μετατροπή της Παιδείας από δικαίωµα σε 
προνόμιο. Όλες οι διατάξεις που αφορούν στην υποβάθµιση των πτυχίων (πιστωτικές 
μονάδες, υποβάθμιση προγραμμάτων σπουδών, σπάσιμο πτυχίων σε 2 ή περισσότερους 
κύκλους) διατηρούνται, το ἰδιο και οι διατάξεις που εισάγουν επιχειρηματικές λογικές στο 
Πανεπιστήµιο (ιδιωτική χρηματοδότηση, αξιοποίηση έρευνας από ιδιώτες κλπ). Αντίστοιχα, 
το αντι-δηµοκρατικό πλαίσιο λειτουργίας µε τον εξοβελισµό των φοιτητών από τις λήψεις 
αποφάσεων καιτην εισαγωγή των συμβουλίων διοίκησης, διατηρείται επίσης, µετις όποιες 
αλλαγές να συνιστούν περισσότερο προσπάθεια του Υπουργείου να συνάψει συμμαχίες 


εντός της Πανεπιστημιακής κοινότητας προκειµένου να εφαρμοστούν οι αλλαγές στο 
σύνολό τους. Συγκεκριµένα οι αλλαγές αυτές περιλαμβάνουν την επαναφορά του Τµήµατος 
ως βασική ακαδημαϊκή µονάδα, υπεύθυνη για την κατάρτιση των προγραμμάτων σπουδών, 
την εκλογή του Κοσμήτορα της κάθε σχολής από τους καθηγητές και όχι από το Συμβούλιο 
Διοίκησης και τις αυξημένες αρμοδιότητες της Συγκλήτου στα ακαδημαϊκά ζητήματα. 
Ωστόσο τα οργανωτικά και οικονομικά ζητήματα παραμένουν στην ευθύνη των Συμβουλίων 
Διοίκησης, ακυρώνοντας στην πράξη κάθε φαινομενική παραχώρηση προς τις Συγκλήτους 
και τα όργανα διοίκησης. Η συμμετοχή των εργαζομένων και των φοιτητών σε αυτά 
παραμένει, επίσης, συμβολική. 


2. Οι αλλαγές στο νόµο Διαμαντοπούλου συνοδεύονται απὀ µια σειρά 
διατάξεων µε μεταβατικό χαρακτήρα και στόχο την απρόσκοπτη εφαρμογή του νόμου. Η 
ευθύνη για τη διενέργεια των εκλογών για τα εσωτερικά µέλη του Συμβουλίου περνά στις 
Συγκλήτους, οι οποίες μέχρι τις 25/10 θα πρέπει να έχουν κινήσει όλες τις απαραίτητες 
διαδικασίες για την εκλογή τους. Αναφορικά µε την εκλογή αυτή, προβλέπεται και το μέτρο 
της επιστολικής ψήφου σε περίπτωση ακύρωσης της εκλογικής διαδικασίας, αλλά και 
διορισμός των γηραιότερων καθηγητών του εκάστοτε ιδρύματος στις θέσεις αυτές σε 
περίπτωση περεταίρω µαταίωσής της. Παράλληλα, οι πρυτανικές αρχές των ιδρυμάτων 
οφείλουν εντός 60 ηµερών, να έχουν συντάξει λίστα για συγχωνεύσεις ή/και καταργήσεις 
τμημάτων και σχολών βάσει οικονομικών κριτηρίων. Τέλος, η θητεία των τωρινών 
Πρυτανικών Αρχών παρατείνεται έως τις 31/12, ενώ η χρηματοδότηση των ΑΕΙ και ΤΕΙ 
συνεχίζει να συνδέεται µε την πορεία εφαρμογής του νόμου. 


3. Παράλληλα, η περαιτέρω διάλυση του Δημόσιου και Δωρεάν 
Πανεπιστημίου προωθείται και από τα µέτρα που περιλαμβάνονται στο προς ἀμεση 
ψήφιση πακέτο των 11,5 δις που προωθεί η κυβέρνηση. Στα μέτρα αυτά περιλαμβάνονται 
συγχωνεύσεις ἡ καταργήσεις σε περίπου 100 πανεπιστημιακά τμήματα ΑΕΙ-ΤΕΙ, δραματική 
μείωση του έκτακτου προσωπικού σε ΑΕΙ-ΤΕΙ, μείωση 2096 στους μισθούς των 
πανεπιστημιακών, ελαχιστοποίηση των λειτουργικών δαπανών, διεύρυνση της επιβολής 
διδάκτρων σε όλα τα μεταπτυχιακά, πιθανή επιβολή διδάκτρων στους φοιτητές που 
υπερβαίνουν τα ν2 χρόνια φοίτησης, πιθανή κατάργηση των συγγραμμάτων από το 
επόμενο εαρινό εξάµηνο κλπ. Όλα αυτά σε συνδυασμό µε την απώλεια των αποθεματικών 
των ΑΕΙ από το κούρεμα των ομολόγων την περσινή χρονιά, συνθέτουν ένα σκηνικό όπου 
και τα πλέον στοιχειώδη της φοιτητικής μέριμνας (σίτιση, στέγαση, συγγράμματα, δωρεάν 
φοίτηση, υποδομές κλπ) τίθενται εν αμφιβόλω ως προς τη λειτουργία τους ή τη δωρεάν 
παροχή τους στους φοιτητές. 


4. Οι τροποποιήσεις που περιέχει ο νόμος 4076, συνοδεύονται, από ένα 
ασφυκτικό πλαίσιο εφαρµογής τους, που απαιτεί από την πλευρά µας άµεση αντίδραση. 
Είναι σηµαντικό να έχουµε υπόψιν ότι ένας αγώνας ενάντια στην ανάδειξη Συμβουλίων 
Διοίκησης µπορεί να φαντάζει συντεχνιακός στο μέτρο που μεγάλη μερίδα των Φοιτητών 
δεν μπορούσε, ούτως ή άλλως, να δει τον εαυτό της στα μέχρι τώρα, όργανα διοίκησης του 
Πανεπιστηµίου, ωστόσο η ακύρωση των εκλογών βάζει ανάχωμα στη συνολική εφαρµογή 
του νόµου, ενώ αντίθετα η απρόσκοπτη διεξαγωγή τους βάζει τις βάσεις για τις πολύ πιο 
σκληρές διατάξεις που εμπεριέχονται σε αυτόν. Γι’ αυτό είναι κρίσιμο να δωθεί έγκαιρα και 
µε όσο το δυνατό μαζικότερο τρόπο η μάχη ενάντια στα Συμβούλια Διοίκησης. Η ακύρωση 


της αντίστοιχης διαδικασίας την περσινή χρονιά βασίστηκε, εν πολλοίς, σε 34 πος δοµές 
όπως οι συνελεύσεις φοιτητών-καθηγητων-εργαζομένων που μπόρεσαν να συσπειρώσουν 
μεγάλο κομμάτι της πανεπιστημιακής κοινότητας και να καταστρώσουν νικηφόρο 
σχεδιασμό ακύρωσης των εκλογών, όπως στην περίπτωση του ΑΠΘ, του ΕΜΠ καιτης ΦΜΣ. 
Τη φετινή χρονιά, η δική µας παρέμβαση, θα πρέπει να στηρίζει τέτοιες πρωτοβουλίες ή να 
πρωταγωνιστεί στη συγκρότησή τους όπου δεν υπάρχουν, στην κατεύθυνσης της πιο 
πλατιάς ενότητας εντός του Πανεπιστηµίου και να μεριμνά για τη μαζικότερη δυνατή 
εμπλοκή των φοιτητών σε αυτές. Την ίδια στιγµή, πρωτοβουλίες που πήραμε στο πλαίσιο 
των φοιτητικών συλλόγων για θέµατα που ἁπτονται γενικότερα της καθημερινότητας των 
φοιτητών, όπως το παράδειγµα της πρωτοβουλίας στην ΑΣΟΕΕ ενάντια στα ρατσιτστικά 
πογκρόμ, µε τις οµάδες εργασίας που φτιάχτηκαν, φάνηκε ότι μπορούν να εμπλέκουν 
κόσμο, ενώ η πρωτοβουλία για τη συναυλία αλληλεγγύης στους Χαλυβουργούς, σε επίπεδο 
σπουδάζουσας Αθήνας και µε την εμπλοκή των συλλόγων σε αυτήν, κατάφερε να αναδείξει 
το δικό µας υπόδειγμα για τη σύνδεση των κινημάτων. Φέτος θα πρέπει να δουλέψουμε µε 
αντίστοιχη μεθοδολογία, ενώ προφανώς, κύριο µέλημά µας παραμένει η προσπάθεια για 
επανενεργοποίηση των φοιτητικών συλλόγων και των διαδικασιών τους, στην κατεύθυνση 
της πολιτικοποίησής τους, της συμμετοχής των Φοιτητών σε αυτές και της δημοκρατικής 
τους ανασυγκρότησης. 


5. Η απαραίτητη αντίσταση απέναντι στο νόµο Αρβανιτόπουλου, οφείλει να 
συνοδευτεί από την εμβάθυνση των πρωτοβουλιών αλληλεγγύης εντός του Πανεπιστηµίου. 
Τα δίκτυα αλληλεγγύης που πρέπει να στήσουµε μπορούν να έχουν τόσο εξώστρεφο 
χαρακτήρα -- δωρεάν µαθήµατα σε µαθητές γυμνασίου και λυκείου, εμπλοκή φοιτητών 
Ιατρικής σε κοινωνικά ιατρεία, φοιτητών Νομικής σε ομάδες νομικής υποστήριξης 
μεταναστών ή διωκώμενων αγωνιστών κλπ -- όσο και προσανατολισμό στις ίδιες τις 
ανάγκες των φοιτητών, όπως η δημιουργία καταναλωτικών συνεταιρισμών. Οι δοµές 
αλληλεγγύης που πρέπει να στήσουµε θα πρέπει να αποκτήσουν ένα μόνιμο χαρακτήρα και 
να συνοδεύονται από δομές (πχ. ανοιχτές συνελεύσεις) οι οποίες να εµπλέκουν μεγάλο 
Κομμάτι φοιτητών, εργαζομένων και καθηγητών, ενώ προφανώς αποτελεί για µας βασικό 
στόχο, τα δίκτυα αλληλεγγύης να γίνουν κτήμα των ίδιων των φοιτητικών συλλόγων. Τέλος, 
οι προσπάθειες αυτές θα πρέπει να επιδιώκουμε να ενδύονται του δικού µας οραματικού 
πλαισίου για την αλληλεγγύη ως µορφή κοινωνικών πρακτικών και σχέσεων που 
παραπέμπουν σε µια µη-καπιταλιστική οργάνωση της κοινωνίας. 


6. Βασικό στοιχείο της φετινής µας παρέμβασης αποτελούν, επίσης και οι 
συνελεύσεις ΣΥΡΙΖΑ και νέων ΣΥΡΙΖΑ μέσα στις σχολές. Αυτές οι συνελεύσεις πέραν του 
τυπικού τους χαρακτήρα αναφορικά µε τις διαδικασίες της Πανελλαδικής Συνδιάσκεψης 
του ΣΥΡΙΖΑ αλλά και της ενιαίας νεολαίας ΣΥΡΙΖΑ, πρέπει να αποκτήσουν και ουσιαστικό 
χαρακτήρα ως χρήσιμα εργαλεία τόσο για το κομμάτι της αντίστασης όσο και για το 
κομμάτι της αλληλεγγύης. Ταυτόχρονα, μπορούν να αποτελέσουν εύφορο έδαφος για τη 
διάνοιξη ενός διαλόγου εντός του Πανεπιστημίου που να αφορά στο τι Πανεπιστήμιο 
θέλουμε. Τη στιγµή που οι προωθούμενες αλλαγές στο Πανεπιστήμιο, είναι φανερό ότι 
στόχο δεν έχουν την εύρυθμη λειτουργία του, αλλά αντίθετα υπάγονται σε ένα 
νεοφιλελεύθερο όραμα για το ίδιο (κι επομένως καθίσταται δεύτερης μοίρας ζήτημα ο 
χρόνος και ο τρόπος αφοµμοίωσής τους), είναι απαραίτητο εμείς να απαντήσουμε µε το δικό 
μας όραμα. Μια τέτοια διαδικασία δεν έχει φιλολογικό χαρακτήρα αλλά, πέραν της 


δυνατότητας που µας δίνει να έρθουµε σε επαφή µε μεγάλο κομμάτι Φοιτητών, 
εργαζομένων και καθηγητών, αποτελεί και επιτακτική ανάγκη στο βαθµό που µας επιτρέπει 
να οικοδοµήσουµε µια ηγεμονία των δικών µας αξιών και αντιλήψεων, ηγεμονία 
απαραίτητη αναφορικά και µε την προοπτική µιας κυβέρνησης της Αριστεράς. Τέλος, ο 
τρόπος µε τον οποίο μπορούν να διαρθρωθούν οι συνελεύσεις αυτές (ανά σχολή, ανα 
τμήμα κλπ) αποτελεί αντικείµενο εξειδίκευσης από τα δευτεροβάθμια όργανα της 
οργάνωσης. 


7. Οιτρεις άξονες της φετινής µας παρέμβασης (ακύρωση της εφαρµογής του 
νόμου- αλληλεγγύη- ΣΥΡΙΖΑ) αλλά και η μετάλλαξη του Πανεπιστηµιίου, σαν κοινωνικού 
χώρου, µε νέες σταθερές και δεδομένα, απαιτούν, από την πλευρά µας, µια επανεξέταση 
της οργάνωσης και διάρθρωσης της καθημερινής µας παρέμβασης καθώς και των δομών 
που αντιστοιχούν σε αυτές. Η δημιουργία δικτύων αλληλεγγύης µε σταθερό χαρακτήρα πχ, 
απαιτεί την καθημερινή και αφοσιωμένη ενασχόληση δικού µας κόσμου µε αυτά κι άρα 
διαφορετικό καταμερισµό της δουλειάς στα σχήματα και τις Πολιτικές Κινήσεις. Από την 
άλλη, ο αυξηµένος αριθµός φοιτητών που παράλληλα εργάζονται, σηµαίνει ότι μπορούμε 
να εξετάσουμε τη δυνατότητα συγκρότησης συνελεύσεων εργαζομένων φοιτητών µε στόχο 
την ικανοποίηση των ειδικών αναγκών τους σε σχέση µε τη φοίτησή τους, ενώ θα πρέπει 
να ασχοληθούμε και πιο επισταµένα µε το πώς ανοίγουμε εντός των σχολών εργασιακά 
ζητήματα, σχετικά µετις συνθήκες και τα δικαιώµατα των νέων εργαζομένων. 


8. Αναφορικά µετην ΑΡ.ΕΝ., εἶναι προφανές ότι παράλληλα µετις διαδικασίες 
για την ενιαία νεολαία ΣΥΡΙΖΑ, θα πρέπει να εμβαθύνουμε και το εγχείρημα της ΑΡΕΝ, 
προτάσσοντας εμφατικά την ανάγκη για συγκροτηµένες διαδικασίες και δομές µε 
αποφασιστικό και δημοκρατικό χαρακτήρα, πυρήνας των οποίων θα είναι τα σχήματα της 
ΑΡΕΝ πανελλαδικά. 


Μαθητικό 


Το γεγονός ότι η νεολαία σήµερα µε βάση τις πολιτικές που ακολουθούνται σε 
όλες τις βαθμίδες της εκπαίδευσης αλλά και στην εργασία μετατρέπεται από τους 
κυρίαρχους σε "χαμένη γενιά" καθιστά ως αναγκαιότητα από την πλευρά µας η απήχηση 
του ΣΥΡΙΖΑ στην νεολαία να αποτυπωθεί µε πολιτικούς και οργανωτικούς όρους και σε 
επίπεδο μαθητών. 


Βασικό σημείο της στοχοθεσίας µας το επόμενο διάστηµα είναι η αναζωπύρωση 
των συλλογικών διαδικασιών στα σχολεία. Η λειτουργία δεκαπενταμελών και πενταμελών 
συμβουλίων μέσω τακτικών δημοκρατικών διαδικασιών, η καθιέρωση μαθητικών 
συνελεύσεων, αλλά και η συγκρότηση διαδικασιών του «Δικτύου Μαθητών» θα 
μπορούσαν να αποτελέσουν εφαλτήριο για την έναρξη µιας πιο διευρυμένης µορφής 
πολιτικού διαλόγου στα σχολεία. Σε ένα δεύτερο πλάνο (δεδομένης της µηδενικής 
παρέµβασής µας) θα πρέπει να ασχοληθούμε και µε τα ΕΠΑΛ-ΕΠΑΣ, στα οποία η 


κατάσταση τόσο σε επίπεδο πολιτικοποίησης όσο και σε επίπεδο συλλογικών διαδικασιών 
είναι εξαιρετικά προβληματική. 


Η άνοδος της επιρροής της ΧΑ στους µαθητές τα τελευταία χρόνια σε συνδυασμό 
µε τη δυναμική που αποκτά κεντρικοπολιτικά κάνει σαφές ότι η παρέµβασή µας στα 
σχολεία Φέτος πρέπει να έχει κυρίαρχο το αντιφασιστικό στοιχείο. Είναι αναγκαίο, λοιπόν, 
να συγκροτήσουµε µια συνεκτική πολιτική γραμμή αντιμετώπισης της φασιστικής 
ακροδεξιάς η οποία θα αποτελεί εξειδίκευση µιας συνολικής πολιτικής κατεύθυνσης που 
πρέπει να έχει ο χώρος καινα εφαρμόζει ενιαία. 


Δεν μπορούμε να αντιμετωπίσουμε αποτελεσματικά την ακροδεξιά σήµερα στους 
μαθητικούς χώρους αν δε δούµε τη συνολική κατάσταση που επικρατεί στα σχολεία λόγω 
Κρίσης. Το γεγονός ὁτι 5000 διδάσκοντες συνταξιοδοτήθηκαν και μόλις 225 
προσλαμβάνονται (δηλαδή ούτε καν το μέτρο 1:5) εἶναι ξεκάθαρη ένδειξη απαξίωσης της 
πρωτοβάθμιας και δευτεροβάθµιας εκπαίδευσης µέσα από τη συνεχή υποχρηματοδότηση, 
τις συγχωνεύσεις και τις καταργήσεις σχολείων, την αύξηση του αριθμού των μαθητών ανά 
τµήµα και του διδακτικού ωραρίου και τις σοβαρές ελλείψεις σε επίπεδο υποδομών. Όλα 
τα παραπάνω σε συνδυασμό µε την αύξηση των φαινομένων υποσιτισμού στα σχολεία 
συνθέτουν µια πολύ δύσκολη καθημερινότητα για τους µαθητές που µπορεί να αποτελεί 
πολύ εύφορο έδαφος για τη ΧΑ αν δεν υπάρχει μόνιμη και συγκροτημένη παρουσία από 
την πλευρά µας τόσο µέσω του µετωπικού µας σχήματος (Δίκτυο Μαθητών) όσο και µέσω 
των παρεμβάσεων των τοπικών µας κινήσεων. 


Για την αποδόµηση του λόγου της ΧΑ πρέπει σε επίπεδο επιχειρηµατολογίας να 
αναδείξουµε τον αποπροσανατολιστικό της ρόλο. Το γεγονός ὁτι θέτει διαχωριστικές 
ανάμεσα στις υποτελείς τάξεις επιρρίπτοντας ευθύνες για τη σηµερινή κατάσταση σε 
καθετί διαφορετικό (μετανάστες, γυναίκες, ομοφυλόφιλους κτλ) είναι ο 
αποτελεσματικότερος τρόπος να συσκοτίσει τις πραγματικές αιτίες της κρίσης, κάτι που 
ταυτόχρονα την καθιστά συμπληρωματικό (αν και αυτόνομο) πόλο του αστισμού σήµερα. Η 
ανάδειξη του συστημικού ρόλου της ΧΑ αποτελεί αναγκαίο βήµα για την αντιμετώπισή της. 
Επειδή όµως η σηµερινή γενικευμένη κοινωνική απόγνωση οδηγεί πολύ γρήγορα σε 
φαινόμενα εκφασισμού της κοινωνίας, πέρα από τα επιχειρήματα και τις θέσεις οφείλουμε 
να διαµορφώσουμε µια πολιτική κουλτούρα στα σχολεία που θα κάνουν εξαιρετικά 
δυσχερείς τους όρους παρέμβασης και αναπαραγωγής της ακροδεξιάς. Βασικά εργαλεία 
για το παραπάνω πρέπει να είναι ένα σύνολο πρακτικών (µαθήµατα αλληλεγγύης, 
συναυλίες, εκδηλώσεις, καθιέρωση συσσιτίων, αντι-μαθήματα, προβολές ταινιών µε 
ιστορικό περιεχόµενο κτλ) µε έντονο το στοιχείο της αλληλεγγύης και την επιδίωξη 
συγκρότησης ενός νέου μαζικού πολιτιστικού προτύπου αριστερού μαθητή. Αποτελεί 
άµεση προτεραιότητα µας ο συντονισμός µε υπόλοιπες οργανώσεις της αριστεράς αλλά και 
µε καθηγητές και συλλόγους γονέων που εἰναι διατεθειμένοι να βοηθήσουν, κάτι το οποίο 


αποτελεί προαπαιτούμενο για την οργάνωση τέτοιων δράσεων και πρέπει να αποκτήσει πιο 
μόνιμα χαρακτηριστικά ( πρωτοβουλίες, συντονιστικά). 


Μεταναστευτικὀ 


Το τελευταίο διάστηµα η τρικομματική κυβέρνηση επιδόθηκε σε μία άνευ 
προηγουμένου επίθεση στο μεταναστευτικό μέτωπο μέσα από τη διοργάνωση 
επιχειρήσεων σκούπας υπό την κυνική ονομασία «Ξένιος Δίας» και το άνοιγμα νέων 
στρατοπέδων συγκέντρωσης μεταναστών µε σκοπό την εκδίωξή τους. Προφανώς μία τέτοια 
επιλογή δεν είναι τυχαία αλλά βαθιά πολιτική: στον απόηχο του εκλογικού αποτελέσματος 
του Ιούνη επιχειρείται µία συνολική αντιστροφή του κλίματος. Η αδυναμία των κυρίαρχων 
πολιτικών δυνάμεων να πείσουν σχετικά µε την οικονομική τους πολιτική για την έξοδο από 
την κρίση αντισταθµίζεται από τη μόνιμη σχεδόν μετατόπιση της ατζέντας στο ζήτημα του 
μεταναστευτικού, ζήτημα στο οποίο η πολιτική και ιδεολογική επιρροή της αριστεράς είναι 
σαφώς περιορισμένη. Συνεπώς το μεταναστευτικό ζήτημα ανάγεται σε κόμβο της 
στρατηγικής των κυρίαρχων (δεν αποτελεί δηλαδή απλά ένα περιφερειακό τµήµα της 
στρατηγικής τους), µε την έννοια ότι επενδύοντας σε αυτό σε μία πιο μόνιμη βάση, 
επιχειρούν να συνάψουν μία νέα στέρεη κοινωνική συμφωνία. 


Απέναντι σε μία τέτοια κατάσταση, η εκπόνηση από μέρους µας ενός 
αποτελεσματικού αντιρατσιστικού σχεδιασμού προὐποθέτει µια βαθιά γνώση της 
τρέχουσας κοινωνικής κατάστασης. Οφείλουµε δηλαδή να διαγνώσουµε ότι σε επίπεδο 
κοινωνίας δεν κυριαρχούν οι τυπικές αντιμεταναστευτικές-ρατσιστικές αντιλήψεις 
προηγούμενων χρόνων, αλλά βιώνουμε πλέον μία κατάσταση γενικευμένου 
υπερσυντηρητικού παροξυσμού πάνω στο ζήτημα του μεταναστευτικού. Προφανώς η 
σηµερινή έξαρση του ρατσιστικού φαινομένου έχει τις ρίζες του πολύ βαθιά, καθώς η 
ρητορική του φόβου που ταυτίζει τους μετανάστες µε μείζονα κοινωνικά προβλήματα όπως 
την ανεργία, το έγκλημα, τους κινδύνους για τη δημόσια υγεία αποτελεί πάγια πρακτική 
εδώ και δεκαετίες. Ωστόσο είναι ακριβώς µέσα από τις σημερινές επιχειρήσεις σκούπας 
κατά των μεταναστών (πολλές φορές µε τη συνδρομή παρακρατικών ομάδων της Χ.Α.) 
όπου το φαινόμενο της απροκάλυπτης βίας κατά των μεταναστών γίνεται μαζική κοινωνική 
παράσταση και εμπεδώνεται σαν μία κανονική κατάσταση, διογκώνοντας το ρατσιστικό 
φαινόμενο µε γεωμετρικούς ρυθμούς. 


Αν στο κοινωνικό πεδίο ο συσχετισμός δύναμης αναφορικά µε το μεταναστευτικό 
είναι τόσο αρνητικός, τότε μπορούμε να συµπεράνουµε ότι καμία απάντηση από μέρους 
μας δε µπορεί να επιφέρει αυτομάτως εντυπωσιακά αποτελέσµατα και άρα χρειάζεται µία 
πιο μόνιμη μέριμνα για το μεταναστευτικό που θα μετατρέπει σταδιακά το συσχετισμό 
δύναμης. Πιο συγκεκριµένα: 


Οφείλουµε να εξετάσουμε πως το μεταναστευτικό κίνημα στο επόμενο διάστηµα 
εμπλέκει ολοένα και περισσότερο τη µεταναστευτική κοινότητα στους κόλπους του, µε την 
έννοια ότι αυτό αποτελεί μέχρι σήµερα ένα ορισμένο αδύναμο σηµείο του. Η απουσία της 
μεγάλης μάζας των μεταναστών και των μεταναστριών από τις τάξεις του μεταναστευτικού 
κινήματος (συνήθως επειδή το τελευταίο δεν αναδεικνύει υλικές αιχμές αλλά μένει σε 


λογικές διακήρυξης) το αποδυναμώνει πολιτικά, καθώς τότε εἶναι ευκολότερο να 
ηγεμονεύσουν στους κόλπους του λογικές εξωτερικής ανθρωπιστικής αλληλεγγύης. 
Αντίθετα, η οργανική σύνδεση του αντιρατσιστικού κινήματος µε την µεταναστευτική 
κοινότητα που βιώνει την κοινωνική υποβάθμιση, βοηθά στο να αναδειχθεί η ταξική 
διάσταση του μεταναστευτικού ζητήματος. 


Ταυτόχρονα, οφείλουμε να εξετάσουμε πως το αντιρατσιστικό κίνημα εμπλέκεται 
ενεργά σε όλο το πλέγμα των δομών αντίστασης και αλληλεγγύης που αναπτύσσονται σε 
επίπεδό τοπικής κοινωνίας. Η καθημερινή συνύπαρξη ντόπιων και μεταναστών στα τοπικά 
κινήματα βοηθά στο να κατανοείται η κοινότητα των συμφερόντων τους, συμβάλλοντας 
καθοριστικά στο να διαπλάθονται σχέσεις αμοιβαίας εμπιστοσύνης στον αντίποδα του 
ρατσισμού καιτης μισαλλοδοξίας. 


Τέλος εἶναι αναγκαίο να δούμε πως αξιοποιούµε όλα τα θεσμικά µέσα που 
διαθέτουμε για να προλαμβάνουμε τις ρατσιστικές επιθέσεις: το παρατηρητήριο 
αστυνομικής αυθαιρεσίας, η νομική προστασία των μεταναστών, αιτήματα 
εκδημοκρατισμού της αστυνομίας ώστε να απομακρυνθούν από τους κόλπους της 
φασιστικές ομάδες αποτελούν λίγα μόνο παραδείγματα θεσμικών εργαλείων που έχουμε 
στη διάθεση µας. Ακριβώς επειδή οι επιθέσεις κατά μεταναστών αποτελούν πλέον 
καθημερινό φαινόμενο εἶναι χρήσιμο όλα τα µέλη της νεολαίας Συνασπισμού να 
προμηθευτούν τα αναγκαία τηλέφωνα δικηγόρων, γιατρών, μεταφραστών του χώρου ώστε 
να μπορούν να παρεμβαίνουν έγκαιρα όπου χρειαστεί. 


Αναφορικά µε τα άµεσα καθήκοντα του επόµενου διαστήματος σχεδιάζεται από 
την επιτροπή δικαιωμάτων του ΣΥΡΙΖΑ-ΕΚΜ μία εκτεταμένη καμπάνια για το 
μεταναστευτικό σε συνεργασία µε πλατιούς κοινωνικούς φορείς, ώστε να αποκτήσει το 
εγχείρημα όσο το δυνατόν πιο διευρυμένη κοινωνική αποδοχή και αναγνωρισιμότητα. Είναι 
συνεπώς αναγκαία η πολιτική και οργανωτική υποστήριξη μίας τέτοιας προσπάθειας από 
τη Νεολαία Συνασπισμού µε στόχο τη δημιουργία μίας πιο μόνιμης γέφυρας επικοινωνίας 
του χώρου µε τις μετανάστριες και τους μετανάστες και το αντιρατσιστικό κίνημα 
ευρύτερα. 


Φεστιβάλ 


Το σύνολο των δυνάμεων της οργάνωσης προχωράει στην υλοποίηση της 
απόφασης για την διεξαγωγή ενός κοινού φεστιβάλ των νέων του ΣΥΡΙΖΑ-εκμ. Μέσα από 
μία ανοιχτή και συμμετοχική διαδικασία προσπαθούμε να διαμορφώσουμµε από κοινού τις 
θεματικές των φεστιβάλ, το πολιτικό και πολιτιστικό πρόγραμμα µε βάση τις ανάγκες, τις 
ανησυχίες και τα όνειρα της νεολαίας. Στόχος µας δεν εἶναι η δημιουργία ενός φεστιβάλ 
που θα αθροίζει τις οργανωμένες νεολαιίστικες δυνάμεις του ΣΥΡΙΖΑ-εκμ. Η διαδικασία του 
φεστιβάλ αποτελεί µία πρώτη σηµαντική δοκιμή για την ικανότητα µας να έρθουµε σε 
επαφή και να σφυρηλατήσουμµε σταθερή σχέση µε πλειοψηφικά κομμάτια νεολαίας. 


Η δουλειά µας θα κρίνει αν το φεστιβάλ θα μετατραπεί σε µία συνάντηση του 


κόσμου που εἶναι κοντά στον ΣΥΡΙΖΑ-εκµ, του κόσμου που τρία χρόνια έχει δώσει μικρούς 


και μεγάλους αγώνες και το κατά πόσο θα επηρεάσει σε θετική κατεύθυνση την 
πυροδότηση κινηματικών και πολιτικών πρωτοβουλιών το επόμενο διάστηµα µε στόχο την 
ανατροπή της κυβέρνησης και της πολιτικής της. Στο σύνολο των Φεστιβάλ πέρα από την 
θεματική της αλληλεγγύης οφείλουμε να έχουµε χώρους συλλογής Φαρμάκων. τροφίμων, 
ρουχισμού και βιβλίων τα οποία θα κατευθυνθούν στην στήριξη δομών αλληλεγγύης όπως 
π.χ. τα κοινωνικά ιατρεία. 


Ταυτόχρονα υπάρχουν οι αντικειμενικές δυνατότητες για την μετατροπή του 
φεστιβάλ σε ένα σηµαντικό σταθμό στον δρόμο για την πανελλαδική συνδιάσκεψη του 
ΣΥΡΙΖΑ-εκµ και στην πορεία δημιουργίας του νέου φορέα. Κεντρικό κομμάτι της δουλειάς 
μας για το σύνολο των φεστιβάλ αποτελεί η εξόρμηση για την εγράφη νέων μελών. Η 
δυνατότητα συνέχισης της δουλειάς των θεματικές οµάδων που δημιουργούνται στα 
πλαίσια των φεστιβάλ µπορεί να αποτελέσει άλλο ένα θετικό βήμα τόσο για την εξωστρεφή 
δράση και την εμπλοκή νέου κόσμου όσο και για το βάθεµα των συντροφικών σχέσεων και 
των ανασυνθετικών, επανιδρυτικών διαδικασιών σε επίπεδο νεολαίας ΣΥΡΙΖΑ-εκµ. 


Για την οργάνωση της κοινοβουλευτικής δουλειάς 


Από την πρώτη στιγµή που άνοιξε η συζήτηση για την οργάνωση της 
κοινοβουλευτικής δουλειάς στις διαδικασίες του ΣΥΡΙΖΑ και του Συνασπισμού 
υποστηρίξαµε την άποψη ότι το βάρος της δουλειάς οφείλει να παραμείνει στους 
κοινωνικούς χώρους και τους αγώνες γιατί εκεί θα δοθούν οι κρίσιμες μάχες που θα 
καθορίσουν την πορεία εξέλιξης των πραγμάτων. Τα πρώτα δείγματα γραφής από την 
παρουσία της κοινοβουλευτικής ομάδας σε κάθε μικρό και μεγάλο αγώνα εἶναι θετικά. 


Από την άλλη,στο πλαίσιο των αυξημένων δυνατοτήτων που µας παρέχει η 
αναβαθμισμένη κοινοβουλευτική παρουσία µας,θα πρέπει να εντοπίσουµε τους 
καλύτερους δυνατούς τρόπους συντονισμού της κοινοβουλευτικής δουλειάς µε τη δουλειά 
των οργανώσεων βάσης και των πολιτικών οργάνων του χώρου.Το παράδειγµα της 
κατάθεσης πρότασης νόμου,απὀ πλευράς µας για τα ΑΕΙ,χωρίς να έχει προηγηθεί συζήτηση 
στα όργανα του κόμματος,της νεολαίας και του ΣΥΡΙΖΑ,είναι ένα παράδειγµα που θα 
πρέπει να µας προβληματίσει σε αυτή την κατεύθυνση.Είναι προφανές πως σε µια ριζικά 
νέα συνθήκη για το χώρο µαςθα υπάρξουν λάθη,παραλείψεις και 
προβληματικές,ωστόσο,για µας παραμένει αδιαπραγµάτευτο ότι τα αποφασιστικά όργανα 
χάραξης πολιτικής του χώρου παραμένουν τα πολιτικά του όργανα. 


Ο ρόλος της κοινοβουλευτικής ομάδας πρέπει να είναι διττός : απὀ τη µια να 
αναδεικνύει όλους τους μικρούς και μεγάλους αγώνες από το κεντρικό πολιτικό και να 
πετυχαίνει νίκες και απο την άλλη, να λειτουργεί ως ιµάντας της φωνής των απο κάτω,µε 
νομοσχέδια για τη λειτουργία δομών κοινωνικής οικονοµίας,δοµών αλληλεγγύης και 
συνεταιρισμών αλλά και στην κατεύθυνση της θεσμοθέτησης τους.Ταυτόχρονα,δεν πρέπει 
να υποτιµά δράσεις ενίσχυσης του ελέγχου και της διαφάνειας και του ελέγχου στους 
ιδεολογικούς και κατασταλτικούς μηχανισμούς του κράτους. 


Άλλο ένα κρίσιμο στοιχείο είναι αυτό της οργάνωσης των πόρων που πλέον µας 
παρέχει η θέση της αξιωματικής αντιπολίτευσης και µε όρους συνεργατών και 
αποσπασµένων και όρους οικονομικών πόρων. 


Από την πρώτη στιγµή υποστηρίξαμε ότι κομμάτι των συγκεκριμένων πόρων 
οφείλει να στραφεί στην δουλειά στο κοινωνικό και ιδιαίτερα στο ζήτημα δημιουργίας και 
στήριξης δικτύων αλληλεγγύης όπως κοινωνικά ιατρεία. Η απόφαση για χορήγηση 2096 από 
τον μισθό για την δημιουργία ενός ταμείου αλληλεγγύης υπηρετεί ακριβώς αυτή την 
λογική. Η συγκεκριμένη λογική όµως δεν υπηρετήθηκε στο ζήτημα των επιστημονικών 
συνεργατών παρά της αποφάσεις που υπήρχαν σε επίπεδο τόσο Συνασπισμού όσο και 
ΣΥΡΙΖΑ.Η απόφαση όπου έλεγε ότι ο κάθε βουλευτή διαλέγει έναν επιστημονικό και ο 
δεύτερος διατίθεται είτε για δουλειά τεκμηρίωσης και έρευνας στους απαραίτητους τοµείς 
είτε για δουλειά σε κάποιον Κοινωνικό χώρο ακυρώθηκε στην πράξη. Η αντίστοιχη 
κομματική επιτροπή που είχε δημιουργηθεί για να στελεχώσει τις οµάδες δεν κατάφερε 
ποτέ να ολοκληρώσει το έργο της. Η συγκεκριμένη εξέλιξη δείχνει ότι έχουµε ακόμα να 
κάνουμε αρκετά βήματα έτσι ώστε να κατακτήσουμε µια κουλτούρα σεβασμού των 
συλλογικών αποφάσεων και σωστής ιεράρχησης αναγκών της πολιτικής δουλειάς. 


Θα πρέπει να τονίσουμε ότι ο μόνος τρόπος να διασφαλίσουµε τη διαφάνεια στην 
επιλογή των επαγγελματικών στελεχών και των επιστημονικών συνεργατών είναι οι 
συντεταγμένες διαδικασίες και η δημόσια διαβούλευση στο εσωτερικό της 
οργάνωσης.Είναι προβληματικό το γεγονός ότι το ΚΣ,ποτέ δεν επιχείρησε να φτιάξει ένα 
δικό του σχεδιασμό σε σχέση µε τα ἐμμισθα στελέχη µε βάση τις πολιτικές-οργανωτικές 
ανάγκες της παρέμβασης της οργάνωσης.Είναι επίσης προβληματικό ότι το κόμμα δεν 
αναγνώρισε αυτή τη δυνατότητα στην οργάνωση µας,παραπέµποντας σε κομματικές 
αποφάσεις που ούτε και αυτές εφαρμόστηκαν εν τέλει. 


Ταυτόχρονα,θα πρέπει να µην ξεχάσουμε ότι από δω και πέρα καλούμαστε να 
δώσουμε αυξημένη προσοχή στις διαδικασίες που θα διασφαλίζουν την ενιαία πολιτική 
μας λειτουργία και τη µη αυτονόµηση των επιστημονικών οµάδων.Ο πολιτικός έλεγχος των 
ομάδων από τα όργανα και τους τοµείς του κόμματος,είναι παράγοντας προκειµένου να 
μην προκύψουν Φαινόμενα κατά τα οποία οι «ειδικοί» κατέχοντας το μυστικό της 
γνώσης,θα παράγουν πολιτική αυτόνομα σε σχέση µε τη βάση του κόµµατος.Επίσης είναι 
σημαντικός ο σαφής προσανατολισμός της δουλειάς των επιστημονικών συνεργατών και 
των επαγγελματικών στελεχών στο κοινωνικό,ώστε αφενός να µην χάνουν την επαφή τους 
µε τον κόσµο της εργασίας και αφετέρου να μπορέσουμε να είµαστε αποτελεσματικοί στην 
προσπάθεια µας να εμπλακούμε και να προωθήσουμε διαδικασίες δικτύων 
αλληλεγγύης,δομών αυτοοργάνωσης και αντίστοιχων πρωτοβουλιών,όπως έχουµε θέσει 
από καιρό ως προτεραιότητα. 


Συμπερασματικά,είναι σημαντικό σε πρώτη Φάση να προχωρήσουμε στη 
δημοσίευση των ονομάτων των επιστημονικών συνεργατών και των επαγγελματικών 
στελεχών καθώς και του τομέα δουλειάς του καθενός,όπως επίσης και στη θέσπιση της 
διαδικασίας των εναλλαγών που μεταξύ άλλων απαντάει και στην ανάγκη να αποφευχθούν 
περιπτώσεις ανάδειξης πολιτικού προσωπικού αυτονομημένου από το κοινωνικό. 


Σε ότι αφορά τους συντρόφους της οργάνωσης που αυτή την στιγµή εργάζονται ως 
επιστηµονικοί συνεργάτες προτείνεται η συνέχιση εκ µέρους τους της προσπάθειας για µια 
όσο το δυνατόν πιο συλλογική οργάνωση του κοινοβουλευτικού έργου στην βάση οµάδων 
εργασίας, Κάτι που πρέπει να ισχύσει για το σύνολο του κοινοβουλευτικού 
ἐργου,αποφεύγοντας στοιχεία κατακερματισμόυ.Ττις οµάδες αυτές, επιβάλλεται να 
παρακολουθούν και να συνεισφέρουν στο έργο τους,κομματικά μέλη από τους 
αντίστοιχους τοµείς δουλειάς. Παράλληλα χρειάζεται οι συγκεκριμένοι σύντροφοι ανάλογα 
µε τον τοµέα εργασίας τους να τροφοδοτούν την οργάνωση µε όρους τεκμηρίωσης και 
εμπειρίας, να υλοποιούν έναν σχεδιασμό που θα προσανατολίζει την δουλειά τόσο στην 
προγραμματική εμβάθυνση όσο και στην ουσιαστική στήριξη των κοινωνικών αγώνων. 
Χαρακτηριστικό παράδειγµα στην συγκεκριμένη κατεύθυνση αποτελεί ότι καταφέραμε τα 
δύο σωματεία της ΣΕΚΑΠ στην Ξάνθη να πάρουν απόφαση για να προχωρήσουν στην 
αυτοδιαχείριση της επιχείρησης. Τέλος προτείνεται ο μισθός των επιστημονικών 
συνεργατών που εἶναι µέλη της οργάνωσης να εἰναι 1.100 ευρώ. Τα λεφτά που θα 
εξοικονομηθούν πέρα από αυτά που πηγαίνουν για τα ταμεία του κόμματος θα ενισχύσουν 
δράσεις της οργάνωσης είτε µε όρους επαγγελματικών στελεχών είτε µε όρους στήριξης 
άλλων πρωτοβουλιών. 


ΣΥΡΙΖΑ 


Η δηµιουργία ενός πραγματικά ριζοσπαστικού μαζικού φορέα της αριστεράς που θα 
προκύπτει µέσα από τους κοινωνικούς αγώνες και θα υπηρετεί αυτούς τους αγώνες, ενός 
φορέα που θα έχει ως δομικό στοιχείο της παρέμβασης του το χειραφετητικό πρόταγµα και 
την αλληλεγγύη,αποτελεί σήµερα µια βασική προὐπόθεση για την ανατροπή της 
κυβέρνησης και της πολιτικής της. Με αυτή την έννοια η κατεύθυνση των αποφάσεων τόσο 
της ΚΠΕ του Συνασπισμού όσο και της ΠΣΕ του ΣΥΡΙΖΑ για ένα ιδρυτικό συνέδριο του 
ΣΥΡΙΖΑ-εκµ µέσα στο καλοκαίρι του 2013 αποτελούν σηµαντικά βήματα ως προς τη µορφή 
του νέου φορέα,υπολείπονται ωστόσο σηµαντικά όσον αφορά το περιεχόµενο του.Παρά 
την καθυστέρηση,το επόμενο διάστηµα είναι κρίσιμο στην πορεία προς την Συνδιάσκεψη 
του Νοέμβρη να καλύψουμε το κενό και να εµβαθύνουμε στα ιδεολογικά χαρακτηριστικά 
και τα θέματα πολιτικής φυσιογνωμίας του νέου κόμματος,δεδομένου ότι αμφότερα 
συνιστούν προὐποθέσεις και εχέγγυα της μαζικής του απεύθυνσης.Η υλοποίηση των 
συγκεκριμένων αποφάσεων γνωρίζουμε πολύ καλά ότι θα εξαρτηθεί από την συνολικότερη 
έκβαση της πάλης των τάξεων, τους αγώνες και τις συγκρούσεις που θα αναπτυχθούν το 
επόμενο διάστηµα. Παράλληλα το κριτήριο επιτυχίας της συγκεκριμένης διαδικασίας δεν 
εἶναι άλλο από την αποτελεσματική εμπλοκή του δυναμικού του νέου Φορέα στις 
συγκεκριμένες συγκρούσεις. Μέσα στο ἰδιο το κίνημα εἶναι που θα μετρηθεί και θα 
επιβεβαιωθεί ή όχι η ορθότητα της άποψης µας για την αναγκαιότητα του νέου φορέα. 


Ανοίγοντας την συζήτηση για την διαδικασία μετάβασης και δημιουργίας του νέου 
φορέα οφείλουμε να θέσουμε σε αδρές γραμμές κάποιους βασικούς άξονες, πέρα από 
αυτά που αναφέρονται παραπάνω, για τον στόχο τον οποίο σκοπεύουµε να υπηρετήσουµε. 
Στόχος µας είναι μέσα από µια διαδικασία οργανικής σύνδεσης µε την κοινωνία να 
εμπλέξουμε στον νέο φορέα µε όρους συμμετοχής πλατιά κομμάτια του κόσμου της 


δουλειάς και της νεολαίας. Να καταφέρουμε να µετασχηµατίσουµε τον ΣΥΡΖΑ-εκµ στο 
κόμμα που µε δομικούς όρους θα εκφράζει τους αγώνες του κόσμου που παλεύει σήµερα 
για την αξιοπρέπεια του,το κόμμα που θα προωθεί τη ριζοσπαστικοποίηση της κοινωνίας 
όσο και την διαδικασία ενότητας και ανασύνθεσης του συνόλου της αριστεράς που 
αποτελούν αναγκαίες συνθήκες στη µεγάλη µάχη για την ανατροπή των υφιστάμενων 


σχέσεων παραγωγής καιτην ανάπτυξη ενός άλλου μοντέλου οργάνωσης της κοινωνίας. 


Να βαθύνουμε δηλαδή το ρήγμα µε την ήττα της δικιάς µας αριστεράς που δεν 
μπορούσε να απευθυνθεί µε πλειοψηφικούς όρους στα συγκεκριµένα κομμάτια των από 
κάτω. Η εμπλοκή µε πλειοψηφικούς όρους των συγκεκριμένων κομματιών στις διαδικασίες 
του ΣΥΡΙΖΑ-εκµ αποτελέσει µια πολύτιμη βοήθεια στην διατήρηση των πραγματικά 
ριζοσπαστικὠν χαρακτηριστικών του χώρου.Στο βαθµό που θα καταφέρουμε να 
υπηρετήσουµε µια τέτοια διαδικασία μετάβασης,δημιουργούμε θετικούς όρους για τη 
δράση καιτις πρακτικές του νέου φορέα. 


Εποµένως,µια σειρά από απόψεις που εκφράζονται από τμήματα του νυν 
ΣΥΡΙΖΑ,που έχουν ήδη τοποθετήσει τον εαυτό τους στο ρόλο της «αριστερής 
εσωκομματικής αντιπολίτευσης» και του θεματοφύλακα της αριστερής πολιτικής 
ταυτότητας του νέου υποκειμένου,ξεκινούν από µια λογική προεξόφλησης της ήττας τους 
και του μειοψηφικού τους χαρακτήρα και τελικά κινούνται εκτός 
πραγματικότητας.Βασίζονται στην πεποίθηση πως η κατεύθυνση που θα αποκτήσει ο νέος 
ΣΥΡΙΖΑ,µε τον καινούριο κόσμο που θα συμμετάσχει σε αυτόν,θα τοποθετείται σε µη 
ριζοσπαστικές θέσεις και εκφράζουν ἐτσι ενα πραγματικό «φόβο των μαζών» και της 
δημοκρατίας.Αγνοούν πως η καλύτερη εγγύηση-ασφαλώς ως αναγκαία αλλά όχι ικανή 
συνθήκη-για τον ριζοσπαστικό και κοινωνικά µεροληπτικό µας χαρακτήρα είναι η 
συμμετοχή στο νέο εγχείρημα όσο μεγαλύτερων τμημάτων γίνεται από τον κόσμο της 
εργασίας και της ανεργίας που πλήττεται από την κρίση και έχει την ανάγκη ενός ισχυρού 
και αποτελεσματικού πολιτικού εργαλείου.Οι παραπάνω απόψεις,λοιπόν,καταλήγουν να 
αγνοούν πως αυτό που θα κρίνει τον χαρακτήρα του νέου κόμματος µας εἰναι η ἴδια η 
ταξική πάλη,οι υλικοί όροι και όχι απλώς οι ιδεολογικές ταυτότητες. 


Το συγκεκριµένο πολιτικό σχέδιο λοιπόν δεν αναφέρεται απλά σε έναν ενιαίο 
ΣΥΡΙΖΑ-εκµ αλλά βασικά σε έναν νέο ΣΥΡΙΖΑ-εκμ που δεν θα αποτελεί άθροισμα 
οργανώσεων και καταγωγής ιδεολογικὠν ρευμάτων αλλά θα εκφράζει τον κόσμο που 
αγωνίζεται θεμελιώνοντας στο σήµερα την δυνατότητα υπέρβασης του καπιταλισμού και 
την δημιουργία µιας νέας κοινωνικής οργάνωσης που θα υπηρετεί τις ανάγκες της 
πλειοψηφίας και όχι την κερδοφορία του κεφαλαίου. Το συγκεκριµένο πολιτικό σχέδιο 
επανανοηµατοδοτεί την ανάγκη ανασύνθεσης αλλά ταυτόχρονα προχωράει και πέρα από 
αυτή. Σε αυτό το πολιτικό πλαίσιο χρειαζόμαστε και μία μαζική, ριζοσπαστική, αριστερή, 
οργάνωση νεολαίας που όπως και το κόμμα θα λειτουργεί πάνω στις δημοκρατικές αρχές 
του ένα μέλος-μία ψήφος και θα σχεδιάζει θα υλοποιεί και θα απολογίζει µέσα από 
πραγματικά συμμετοχικές διαδικασίες. 


Για µας,η υπόθεση της ανασύνθεσης της Αριστεράς δεν εἶναι µια ανάγκη που 
προέκυψε λόγω της εκλογικής ανόδου.Αποτελεί µια στρατηγικού χαρακτήρα επιλογή από 
την ἱδρυση της οργάνωσης µας.Ηδη από τις αρχές του 90 και σε συνθήκες ήττας των 


ιδεολογικὠν ρευμάτων της αριστεράς λόγω της κατάρρευσης των καθεστώτων του 
«υπαρκτού σοσιαλισμού»,είχε παρουσιαστεί η ανάγκη συγκρότησης ενός νέου ρεύματος 
που θα εσωτερικεύει την εμπειρία της ήττας του περασμένου αιώνα και θα επαναφέρει το 
αίτημα του σοσιαλισμού του 21 αιώνα.Σε αυτή την κατεύθυνση και στην συμφωνία 
αντίστασης στον νεοφιλελευθερισµό ιδρύθηκε ο ΣΥΡΙΖΑ,αποτελόντας ένα παγκόσμιο 
παράδειγµα κοινής δράσης και ενότητας δυνάμεων της αριστεράς από διαφορετικές 
ιδεολογικές καταβολές.Παράλληλα,οι αγώνες της περασμένης δεκαετίας και τα κινήματα 
που αναπτύχθηκαν ευνόησαν το πολιτικό σχέδιο της ανασύνθεσης στο χώρο της 
ανανεωτικής και ριζοσπαστικής αριστεράς και ιδιαίτερα του ΣΥΡΙΖΑ,µε μεγάλη πολιτική 
συμβολή της Νεολαίας Συνασπισμού.Ταυτόχρονα,η ενιαιοποίηση του ΣΥΡΙΖΑ,έρχεται να 
απαντήσει σε µια σειρά από προβληματικές της πολιτικής του λειτουργίας.Η κατάργηση 
των πολλαπλών κέντρων λήψης αποφάσεων,η δημιουργία πολιτικού ελέγχου και 
συλλογικής διαβούλευσης για τη συγκρότηση του πολιτικού σχεδιασμού αποτελούν 
θεμελιώδη βήματα για τη συγκρότηση ενός νέου πολιτικού υποκειμένου που θα αποτελεί 
σημείο αναφοράς για την υπόθεση της ανατροπής και του σοσιαλισμού στις σημερινές 
συνθήκες. 


Το πρώτο βήμα για την νέα πορεία του ΣΥΡΙΖΑ-εκμ θα αποτελέσει η πανελλαδική 
συνδιάσκεψη στις αρχές του Νοέμβρη. Στο δρόμο για την συγκεκριμένη συνδιάσκεψη θα 
δουλέψουμε µε όλες μας τις δυνάμεις για την διεξαγωγή συνελεύσεων ΣΥΡΙΖΑ-εκµ σε όσο 
το δυνατόν περισσότερους χώρους νεολαίας. Ιδιαίτερα στους πανεπιστημιακούς χώρους,να 
οργανώσουµε συνελεύσεις νέων τόσο σε επίπεδο ιδρύματος ή τμήματος ή ακόµα και 
σχολής,αν αυτό είναι δυνατό. Σε επίπεδο γειτονιών κρίνουμε σκόπιμο την συμμετοχή µας 
και την εκλογή αντιπροσώπων για την συνδιάσκεψη μέσα από τις τοπικές συνελεύσεις του 
ΣΥΡΙΖΑ-εκµ, δημιουργώντας όµως παράλληλα μητρώο νεολαίας που θα µας επιτρέψει έτσι 
να δημιουργήσουμε συνελεύσεις νέων ΣΥΡΙΖΑ στην συνέχεια. Το σύνολο των δυνάμεων της 
οργάνωσης πρέπει να αποτελέσει ένα ζωντανό κομμάτι της συγκεκριμένης διαδικασίας 
μέσα από την συμμετοχή και την αυτοπρόσωπη εγγραφή,μέχρι τις 19/10 που κλείνουν οι 
λίστες για τη συνδιάσκεψη,στην τοπική συνέλευση όπου αυτό δεν έχει ήδη συμβεί. Η 
διεξαγωγή των συγκεκριμένων διαδικασιών θα αποτελέσει µια πολύ ουσιαστική διαδικασία 
διαλόγου µε μεγάλα κομμάτια νεολαίας. Τα κείµενα της συνδιάσκεψης οφείλουν να 
αποτελέσουν κομμάτι του προβληματισμού της νεολαίας που το προηγούμενο διάστηµα 
έδωσε σημαντικούς και κρίσιµους αγώνες. Τόσο οι συνελεύσεις,όσο και η συνδιάσκεψη θα 
αποτελέσουν ένα πεδίο συντροφικού διαλόγου και αντιπαράθεσης για τα ζητήματα της 
κρίσης,τη στρατηγική της αριστεράς και τις προοπτικές υπέρβασης του καπιταλισμού,στα 
οποία οφείλουμε να παρέµβουµε µε ουσιαστικό και εποικοδοµητικό τρόπο. 


Στόχος µας θα είναι κομμάτι της απόφασης της συνδιάσκεψης να αναφέρεται ρητά 
στην ανάγκη δημιουργίας οργάνωσης νεολαίας µε δικές της αυτόνομες διαδικασίες και η 
δημιουργία ανοιχτών οµάδων εργασίας που θα λειτουργήσουν ως χώροι επεξεργασίας και 
διαβούλευσης ζητημάτων στο δρόμο για το ιδρυτικό συνέδριο νεολαίας ΣΥΡΙΖΑ-εκµ,το 
οποίο θα πρέπει να διεξαχθεί µέσα στην άνοιξη του 2013. Οι οµάδες θέσεων, καταστατικού 
και οργανωτικών θα οριστούν από τους νέους του συντονιστικού οργάνου που θα εκλέξει η 
συνδιάσκεψη ΣΥΡΙΖΑ-εκμ του Νοέμβρη.Παράλληλα μέσα στην συνδιάσκεψη θα πρέπει να 
προωθήσουµε αποφάσεις που θα προχωράνε µε ουσιαστική βήματα προς τον στόχο ενός 
ενιαίου κόμματος της αριστεράς µε δημοκρατικές διαδικασίες βάσης. 


Έχοντας να αντιμετωπίσουμε µια υβριδική κατάσταση που από τη µία αναφέρεται 
στον μετασχηματισμό ενός συμμαχικού σχήματος και από την άλλη στην ουσιαστική 
δημιουργία ενός νέου θα πρέπει να είµαστε αρκετά ευέλικτοι στις μορφές και στην 
διαδρομή που θα χαράξουµε, παραμένοντας όμως σταθεροί στον τελικό µας στόχο. 
Ακριβώς για τους παραπάνω λόγους βασικό χαρακτηριστικό της δουλειάς µας σε όλη αυτή 
την περίοδο θα είναι οι διαδικασίες βάσεις µέσα από τις συνελεύσεις των νέων ΣΥΡΙΖΑ-εκμ 
και όχι διαδικασίες κεντρικής συνεννόησης συνιστωσών. Το βασικό ρόλο για το πώς θα 
προχωρήσουμε ως οργάνωση, στην συγκεκριμένη πορεία θα τον έχουν οι αυτόνομες 
διαδικασίες της νεολαίας Συνασπισμού µε κεντρικό ρόλο αυτό του συνεδρίου της 
οργάνωσης.Δεδομένων από τη μία,των αυξημένων αναγκών που προκύπτουν τόσο λόγω 
της συγκυρίας για την καθημερινή λειτουργία της οργάνωσης ὁσο και λόγω του 
επικείµενου Συνεδρίου της Νεολαίας Συνασπισμού-για τη Γραμματεία και από την άλλη 
λόγω της κομβικής σημασίας που έχει η διαδικασία μετάβασης,προτείνεται η σύσταση 34 
πος τριμελούς επιτροπής του ΚΣ που θα αναλάβει το διάστηµα μέχρι το Συνέδριο να 
ενημερώσει για την τοποθέτηση της Νεολαίας Συνασπισμού,τις υπόλοιπες συνιστώσες και 
να συμβάλλει στη διεξαγωγή ενός συντροφικού διαλόγου πάνω στα ανοιχτά θέµατα που 
τίθενται. 


Στο δρόµο για το 7ο συνέδριο της οργάνωσης, µετά και την αναβολή του λόγω της 
τότε συγκυρίας, τίθεται εκ νέου το ζήτημα του προτεινόµενου από το Κ.Σ. σχέδιου θέσεων 
και της αντίστοιχης επιτροπής. Αντιμετωπίζοντας το θέμα ως αυτό που εἰναι, δηλαδή ένα 
πολιτικό ζήτημα, το Κ.Σ. προκρίνει την δημιουργία µιας νέας επιτροπής που θα κληθεί να 
παράξει την συνολική πολιτική τοποθέτηση της οργάνωσης στη νέα συγκυρία. Η πολιτική 
αδυναμία της προηγούμενης επιτροπής αναμέτρησης µε το βασικό καθήκον της 
συγκεκριμένης ανάλυσης της συγκεκριμένης κατάστασης, η αδυναμία ενσωμάτωσης 
θεμελιακών όψεων της συγκυρίας, συζητήσεις για τον αν η Αριστερά είναι στο κάδρο και 
όχι για το πως παλεύουμε για την κυβέρνηση της Αριστεράς, συνιστά µια ανεπάρκεια του 
σχεδίου να βοηθήσει τις Π.Κ. και τα µέλη της οργάνωσης στις κρίσιµες µάχες που δόθηκαν. 
Μία νέα επιτροπή που θα μάθει από τα λάθη της προηγούμενης και θα αναμετρηθεί µε την 
νέα κατάσταση κρίνεται απαραίτητη. 


Για την εσωτερική λειτουργία 


Έχει πολύ µεγάλη σηµασία,ειδικά στο δρόµο προς το ενιαίο πολιτικό υποκείµενο,να 
ανοίξει µια πλατιά συζήτηση µέσω των διαδικασιών της οργάνωσης.Η επανενεργοποίηση 
του δελτίου εσωτερικού διαλόγου και στα πλαίσια του προσυνεδριακού διαλόγου,για την 
τόνωση των μορφών οριζόντιας επικοινωνίας,η δημοσίευση μαζί µε την απόφαση του 
ΚΣ,των τροπολογιών που μειοψήφισαν σε αυτό για την ενηµέρωση του συνόλου της 
οργάνωσης για τις διαφωνίες που προκύπτουν στα όργανα και η δημοσίευση της ατζέντας 
των συνεδρίασεων της Γραμματείας (τον τεχνικό τρόπο θα τον προτείνει η ἰδια η 
Γραμματεία,το επόμενο διάστηµα) είναι αναγκαία µέτρα για τη δηµοκρατικότερη και 
αποτελεσματικότερη εσωτερική λειτουργία,επικοινωνία και ενημέρωση της 
οργάνωσης.Μέσα από αυτά τα µέτρα ανοίγει ο πολιτικός διάλογος και αναδεκνύονται µε 


πολιτικό τρόπο οι ενδεχόµενες διαφωνίες ή συγκλίσεις που µπορεί να προκύψουν 
ενισχύοντας τη δημοκρατική λειτουργία των διαδικασιών. 


Τροπολογίες που μειοψήφισαν στο ΚΣ 


Σελίδα 1,τελος 2ης παραγραφου 


Με αυτή την έννοια,η σηµερινή κατεύθυνση των µέτρων στο βαθµό που υπηρετεί 
το στόχο της εσωτερικής υποτίµησης αποτελεί επιλογή καιτου ελληνικού αστικού κόσμου. 


Ωστόσο,η καπιταλιστική αναδιάρθρωση που λαμβάνει χώρα στην Ελλάδα,αποτελεί 
πείραμα για τη μετεξέλιξη συνολικά του ευρωπαϊκού χώρου και αντανακλά τις αξιώσεις του 
ευρωπαϊκού αστικού μπλόκ,οι οποίες κάθε άλλο παρά περιορίζονται στην επίτευξη του 
στόχου της εσωτερικής υποτίµησης. 


Δεδομένου ὀὁτι η κρίση,εκός από περίοδο επαναδιαπραγµάτευσης του 
συσχετισμού δύναμης μεταξύ κεφαλαίου και εργασίας σηματοδοτεί και µια περίοδο 
επαναδιαπραγµάτευσης του συσχετισμού δύναμης στο εσωτερικό του κυρίαρχου αστικού 
µπλοκ,ενστάσεις και διαφοροποιήσεις τόσο του ελληνικού αστισμού αλλά και των 
πολιτικών εκπροσώπων των αστικών τάξεων χωρών όπως η Γαλλία και η Ιταλία,δεν 
μπορούν να ερμηνευτούν µε επικοινωνιακούς όρους. 


Αναγνωρίζοντας ὠστόσο,ότι οι διαφοροποιήσεις αυτές από την επικρατούσα 
«ευρωπαϊκή πολιτική»,επ’ουδενί λόγο εξυπηρετούν συμφέροντα των εργαζόµενων,μας 
υπενθυμίζουν αφενός το διπλό μέτωπο το οποίο πρέπει να διατηρούµε τόσο απέναντι στον 
ελληνικό αστισµό,όσο και απέναντι στην ευρωπαϊκή ελίτ.Αφετέρου το γεγονός ότι η 
ανατροπή των εγχώριων αστικών πολιτικών δυνάμεων συνιστά αναγκαία,όχι όµως ικανή 
συνθήκη για την έξοδο από την κρίση προς όφελος των εργαζομένων και µε τρόπο που να 
θέτει τις βάσεις προοδευτικού μετασχηματισμού της ελληνικής οικονομίας και κοινωνίας σε 
σοσιαλιστική κατεύθυνση. 


Σελίδα 3,παράγραφος 3 


Πρώτη μας μέριμνα θα πρέπει να εἶναι η οργάνωση δομών εργατικής 
αλληλεγγύης.Δομών τέτοιων που θα παρέχουν στους εργαζόμενους εργαλεία διεκδίκησης 
αξιοπρεπούς εργασίας και διαβίωσης. 


Η σύσταση ενός ταμείου για την οικονομική ενίσχυση απεργιακών αγώνων μακράς 
διάρκειας όπως στην περίπτωση της Χαλυβουργίας,προκύπτει ως άµεση ανάγκη μπροστά 
στους αγώνες που ἐρχονται.Η στήριξη υπαρχουσών δομών και η ἵδρυση νέων που θα 
προσφέρουν δωρεάν νομικές υπηρεσίες και υλική βοήθεια για τη σύσταση 


σωματείων,συνεταιριστικών επιχειρήσεων,νομική βοήθεια σε υπερχρεωμένα νοικοκυριά 
και σε έκτακτα θέµατα που προκύπτουν όπως το χαράτσι της ΔΕΗ,που ελέγχονται νομικά 
και αφήνουν περιθώρια για συλλογικές προσφυγές.Αυτές εἶναι µερικά παραδείγματα 
δομών που μπορούν να βοηθήσουν στην κατεύθυνση αναδιοργάνωσης της κοινωνίας,στην 
θωράκιση των εργαζομένων απέναντι στην καπιταλιστική επίθεση και στην ένταση των 
συλλογικών διεκδικήσεων. 


Σελίδα 13,ενότητα «Για την οργάνωση της κοινοβουλευτικής δουλειάς» 


Τέλος,προτείνεται στους επιστημονικούς συνεργάτες που εἰναι μέλη της 
οργάνωσης όπως και στα υπόλοιπα μέλη που έχουν την οικονομική δυνατότητα να 
συνδράμουν πέραν της προβλεπόμενης συνδρομής,στις αυξημένες ανάγκες της οργάνωσης 
τόσο σε λειτουργικά έξοδα όσο και σε έξοδα που συνδέονται µε τη στήριξη άλλων 
πρωτοβουλιών. 


Παράλληλα θα πρέπει να ανοίξει άµεσα µια συζήτηση στο εσωτερικό της 
οργάνωσης και του κόμματος που θα αφορά ζητήματα πόρων,υποχρεώσεων και 
οικονοµικής διαχείρησης και διαφάνειας της οργάνωσης Νεολαίας,προκειµένου µε τη 
μετάβαση στο νέο Φορέα να είµαστε σε θέση να προσδιορίσουμε µε ακρίβεια το βαθμό 
οικονοµικής αυτονομίας της Νεολαίας ΣΥΡΙΖΑ-εκµ µε τον ΣΥΡΙΖΑ-εκμ. 


Το ίδιο διάστηµα και πάντα σε συνεννόηση µε το κόµµα,θα πρέπει να ανοίξει ένας 
διάλογος γύρω από τις τεχνικές (εφορία) και ουσιαστικές (ανάγκες) προὐποθέσεις που θα 
μας επιτρέψουν µια πιο συγκεκριμένη εισήγηση προς τους συντρόφους που εἰναι µέλη της 
Νεολαίας και επιστηµονικοί συνεργάτες στην Κ.Ο.,αναφορικά µε την εμπράγματη 
συνδρομή τους στις ανάγκες της οργάνωσης. 


Σελίδα 17,ενότητα «ΣΥΡΙΖΑ» 


Ως εκ τούτου, οι πολιτικές εξελίξεις Και το νέο κοινωνικό σκηνικό που 
διαμορφώνεται, φέρνουν ως επιτακτικό στόχο να ξεκινήσουμε, παράλληλα µε το ΣΥΡΙΖΑ, τις 
διαδικασίες προς τη συγκρότηση ενιαίας νεολαίας ΣΥΡΙΖΑ. Η σφοδρή επίθεση σε κοινωνικά 
και εργασιακά δικαιώµατα µε τα ιδιαίτερα χαρακτηριστικά που παίρνει αυτή στη νεολαία, 
τα μεγάλα ποσοστά ανεργίας σε νέους και νέες, η αδυναμία εκπροσὠπησής τους από 
οργανωμένους φορείς είναι κάποια από τα στοιχεία που κάνουν πιο επιτακτική την ανάγκη 
για µια ολοκληρωμένη συζήτηση γύρω από τα ζητήµατα της νεολαίας. Σε αυτό το σηµείο, 
οφείλουμε να αναγνωρίσουμε ότι παρά την σπουδαία συμβολή µας σε μικρές και µεγάλες 
μάχες της νεολαίας, δεν καταφέραμε ούτε εμείς, ούτε και κανείς τα τελευταία τουλάχιστον 
20 χρόνια να συγκροτήσει µια πραγματικά μαζική αριστερή οργάνωση νεολαίας. 


Καθίσταται λοιπόν αναγκαία η δημιουργία µιας οργάνωσης νεολαίας που θα 
αποτελέσει ένα νέο παράδειγµα οργανωμένης συλλογικής δράσης, που θα παράγει ένα 
πολιτικό και πολιτιστικό πρότυπο που θα εμπνέει την στράτευση και θα απελευθερώνει µε 
τη συμμετοχή. 


Οι διαδικασίες προς αυτή την κατεύθυνση δεν µπορεί παρά να είναι άρρηκτα 
συνδεδεμένες µε την καθημερινή πάλη, να τροφοδοτούνται από αυτήν και αντίστροφα. Η 
νέα οργάνωση, λοιπόν, θα πρέπει να προσπαθεί να συναρθρώσει τις πρακτικές της 
νεολαίας που αγωνίζεται για τη χειραφέτηση σε ένα ενιαίο πολιτικό σχέδιο που θα 
συντελέσει στην ανατροπή. Οι διαφορετικές ιδεολογικές προσεγγίσεις, οι διαχωριστικές 
γραμμές του παρελθόντος και τα ιστορικά ρεύματα δε θα πρέπει να αποτελέσουν ανάχωμα 
για τη διεξαγωγή ιδεολογικοπολιτικής συζήτησης. Η ενιαιοποίηση απλώς δια της πρακτικής 
είναι κενό γράμμα καθώς κάτι τέτοιο ενέχει τον κίνδυνο να οδηγήσει σε κατακερματισμό 
και σε λειτουργία δια συνεννοήσεων κορυφής όπως και στην ΑΡΕΝ, χωρίς τη δυνατότητα 
πραγματικής εμπλοκής των οργανώσεων βάσης στην όλη διαδικασία και χωρίς την 
απαραίτητη θεωρητική συζήτηση και τη μελέτη επιτυχημένων και αποτυχημένων 
εμπειριών. 


Το ότι οι ιδεολογικές διαφορές δεν γίνεται να εξαλειφθούν σε µια νύχτα δεν 
σημαίνει πως η λύση είναι να παραβλέψουμε την ύπαρξη τους. Η αντίληψη πως το 
διαχρονικό πρόβλημα της αριστεράς ήταν και παραμένει πως «συζητά» χωρίς να δρα, 
εθελοτυφλεί μπροστά στα στρατηγικά αδιέξοδα ενώπιον των οποίων βρέθηκαν κατά 
καιρούς όλα τα σηµαντικά ιστορικά της ρεύματα και µετατοπίζει το πρόβλημα. 


Η άνοδος της αριστεράς και η συγκρότηση µιας κοινωνικής δυναμικής βασισµένης 
στις αριστερές αξίες, µας δίνει την ώθηση για να οικοδοµήσουµε µια μαζική οργάνωση 
νεολαίας της ριζοσπαστικής αριστεράς. Αυτό έχει απολήξεις και στην ἴδια τη λειτουργία και 
τις διαδικασίες της οργάνωσης που θα συγκροτήσουµε. Χρειαζόμαστε µια δημοκρατική 
συγκρότηση, που θα απλώνει όλη την πολιτική συζήτηση και θα ανοίγει τα ερωτήματα της 
συγκυρίας σε όλα τα µέλη, που θα καλλιεργεί µια κουλτούρα αυτενέργειας, παρέμβασης 
στο κοινωνικό, όχι µε όρους ταμπέλας, αλλά µε όρους οικοδόµησης σχέσεων που θα 
κοιτάζουν στην κοινωνική χειραφέτηση. Πρέπει να δημιουργήσουμε έναν τύπο οργάνωσης 
που να χωρά τη διαφορετικότητα των μελών που την απαρτίζουν. 


Προφανώς αυτή η διαδικασία δεν µπορεί να γίνει σε δοκιµαστικούς σωλήνες ή σε 
ατέλειωτες ώρες συνεδριάσεων, αλλά είναι άρρηκτα συνδεδεμένη µε την καθημερινή 
πάλη, τροφοδοτείται από αυτήν και αντίστροφα. Μην ξεχνάμε άλλωστε ότι µπορεί η ἴδια η 
πραγματικότητα να ανατρέψει τους σχεδιασμούς που κάνουμε (εἶτε ευνοϊκά είτε 
αρνητικά). 


Όλα τα παραπάνω είναι ερωτήµατα που θα πρέπει να έχουν τη δυνατότητα να 
κουβεντιαστούν σε όλη την οργάνωση, σε όλα τα µέλη της υπό ἱδρυση οργάνωσης και να 
απαντηθούν µέσα απότις διαδικασίες. 


Για αυτό έχουν εξαιρετική σημασία οι διαδικασίες που θα συγκροτήσουµε στο 
δρόµο για την ενιαία οργάνωση. Η συγκρότηση κοινών συνελεύσεων βάσης των νέων του 
ΣΥΡΙΖΑ αποτελεί ένα καθοριστικό βήμα. Η προσέλκυση νέων μελών µέσα από τις 
συνελεύσεις και τις δράσεις τους θα πρέπει να είναι βασικό µας μέλημα. Χρειάζεται 
ιδιαίτερη μέριμνα για συγκρότηση συνελεύσεων νέων ΣΥΡΙΖΑ και σε περιοχές που μέχρι 
τώρα δεν υπήρχαν οργανωμένες δυνάμεις. 


Πρέπει επἰσης να προχωρήσουμε σε μαζέματα των επιµέρους τομέων παρέμβασης 
(εργασιακά, σπουδάζουσα κλπ), των θεματικών επιτροπών (περιβάλλον, μεταναστευτικό, 
Φύλο κλπ) για να διεξαχθεί µια πλατιά ζύμωση που θα μπορέσει να αναδείξει νέες 
συνθέσεις, συγκλίσεις και διαφωνίες πάνω στο σήμερα. 


Η ὁόλη διαδικασία της ανασύνθεσης και της ενοποίησης θα πρέπει να 
συμπυκνώνεται µέσω συντεταγμένων διαδικασιών και όχι σε μαζέματα κορυφής. Αυτό δεν 
µπορεί να γίνει µέσω ανοιχτών ομάδων εργασίας, χωρίς καμία έννοια γεωγραφικής, 
κοινωνικής και πολιτικής αντιπροσωπευτικότητας, χωρίς σταθερό σώμα, χωρίς διαδικασία 
απόφασης και χωρίς καμία διαδικασία ελέγχου και χωρίς να δίνει τη δυνατότητα 
συμμετοχής στον ανένταχτο κόσμο που θα επιλέξει να οργανωθεί. Γιατί µια τέτοια 
διαδικασία δεν µπορεί να εξασφαλίσει έναν ουσιαστικό, ανασυνθετικό, μαζικό και 
δημοκρατικό χαρακτήρα, αντιθέτως προδιαγράφει και πάλι κεντρικές συνεννοήσεις και 
κοπτοραπτική κειμένων. 


Για αυτό προτείνουμε να προχωρήσουμε σε πανελλαδική συνδιάσκεψη νεολαίας 
ΣΥΡΙΖΑ περίπου στο Φλεβάρη του 2013 και σίγουρα µετά το συνέδριο της Νεολαίας 
Συνασπισμού το οποίο και έχει τον πρώτο και τελευταίο λόγο για το µε ποιες διαδικασίες 
και σε ποια κατεύθυνση θέλουµε να πορευτούμε. Για αυτό και θα πρέπει να µη βρεθεί προ 
τετελεσμένου και να είναι ξεκάθαρο ότι µπορεί να ανατρέψει ακόµα και τις αποφάσεις του 
ΚΣ. 


Η διεξαγωγή Πανελλαδικής συνδιάσκεψης τότε, έχοντας δώσει ήδη χρόνο και στις 
συνελεύσεις βάσης, θα συγκροτήσει ένα σώµα αντιπροσωπευτικό αυτών, που θα σχεδιάσει 
και θα έχει την ευθύνη υλοποίησης της προσυνεδριακής διαδικασίας Φτιάχνοντας τις 
μεταβατικές δομές οι οποίες µε συντεταγµένο τρόπο εντός των συλλογικών διαδικασιών θα 


εµπλέκουν όλο το χώρο και θα αλληλοτροφοδοτούνται µε την καθηµερινή τριβή των 
οργανώσεων βάσης. 


Το συνέδριο της ενιαίας οργάνωσης µπορεί να γίνει στα τέλη της άνοιξης του 2013 
και θα πρέπει να είναι µια διαδικασία που δε θα έχει αφαιμαχθεί µε τα πάντα να είναι 
προαποφασισµένα από την αρχή. Άλλωστε τα συνέδρια για την αριστερά δεν εἰναι 
σηµαντικά απλώς επειδή υπάρχει μεγαλύτερη συµµετοχή, αλλά επειδή νοηματοδοτούνται 
από την όλη προσυνεδριακή διαδικασία που εμπλέκει όλες τις οργανώσεις βάσεις, για αυτό 
έχει σημασία και το πως θα φτάσουμε στο συνέδριο. 


